
ΝΟΜΟΣ ΥΠΆΡΙΘ. 2898 

Σύσταση καί λειτουργία Συμβουλίου Αστικών Συγκοινω¬ 
νιών Θεσσαλονίκης, όροι οικονομικής συμφωνίας μετα¬ 
ξύ Ελληνικού Δημοσίου και Οργανισμού Αστικών Συ¬ 
γκοινωνιών Θεσσαλονίκης και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Συμβούλιο Αστικών Συγκοινωνιών Θεσσαλονίκης 

1. Συνιστάται ενδεκαμελές Συμβούλιο Αστικών Συγκοι¬ 
νωνιών Θεσσαλονίκης (Σ.Α.Σ.Θ.), που αποτελείται από: 

α. Έναν εκπρόσωπο του Υπουργού Μεταφορών και Ε¬ 
πικοινωνιών, ως Πρόεδρο, που ορίζεται με την απόφαση 
συγκρότησης του Σ.Α.Σ.Θ.. 

β. Έναν εκπρόσωπο του Υπουργού Οικονομικών, που 
προτείνεται από τον Υπουργό Οικονομικών. 

γ. Έναν εκπρόσωπο του Υπουργού Μακεδονίας - Θρά¬ 
κης, που προτείνεται από τον Υπουργό Μακεδονίας-Θρά¬ 
κης. 

δ. Έναν εκπρόσωπο του Γ ενικού Γ ραμματέα της Περι¬ 
φέρειας Κεντρικής Μακεδονίας, ο οποίος προτείνεται α¬ 
πό τον Γ ενικό Γ ραμματέα αυτής. 

ε. Έναν εκπρόσωπο του Νομαρχιακού Συμβουλίου 
Θεσσαλονίκης ο οποίος προτείνεται με τον αναπληρωτή 
του, με απόφαση του Νομαρχιακού Συμβουλίου. 

στ. Δύο εκπροσώπους της Τοπικής Ένωσης Δήμων και 
Κοινοτήτων του Νομού Θεσσαλονίκης (Τ.Ε.Δ.Κ.Θ.), οι ο¬ 
ποίοι προτείνονται με τους αναπληρωτές τους, με από¬ 
φαση του Διοικητικού Συμβουλίου της Τ.Ε.Δ.Κ.Θ.. 

ζ. Έναν εκπρόσωπο του Κοσμήτορα της Πολυτεχνικής 
Σχολής του Αριστοτέλειου Πανεπιστημίου Θεσσαλονί¬ 
κης, ο οποίος προτείνεται με τον αναπληρωτή του από τον 
Κοσμήτορα. 

η. Έναν εκπρόσωπο του Οργανισμού Ρυθμιστικού Σχε¬ 
δίου Θεσσαλονίκης (Ο.Ρ.Θ.), ο οποίος προτείνεται με τον 
αναπληρωτή του από τον Ο.Ρ.Θ.. 

θ. Τον Διευθυντή της Αστυνομικής Διεύθυνσης Θεσσα¬ 
λονίκης, με αναπληρωτή του τον Διοικητή της Υπηρεσίας 
Τροχαίας Θεσσαλονίκης. 

ι. Έναν εκπρόσωπο του Εργατικού Κέντρου Θεσσαλονί¬ 


κης, ο οποίος προτείνεται με τον αναπληρωτή του από το 
Ε.Κ.Θ.. 

Ο Υπουργός Μεταφορών και Επικοινωνιών, εντός τριά¬ 
ντα ημερών από την ισχύ του παρόντος νόμου, τάσσει δί- 
μηνη προθεσμία για να προταθούν οι εκπρόσωποι. Αν μέ¬ 
σα στην προθεσμία αυτή δεν προταθούν όλοι οι εκπρό¬ 
σωποι, το Σ.Α.Σ.Θ. συγκροτείται και λειτουργεί νομίμως, 
αν έχουν ορισθεί έξι τουλάχιστον μέλη του. Η συγκρότη¬ 
ση του Σ.Α.Σ.Θ. γίνεται εντός τεσσάρων μηνών από την 
ισχύ του παρόντος νόμου. 

Το Σ.Α.Σ.Θ. διορίζεται με απόφαση του Υπουργού Με¬ 
ταφορών και Επικοινωνιών που δημοσιεύεται στην Εφη¬ 
μερίδα της Κυβερνήσεως. 

2. Στις συνεδριάσεις του Σ.Α.Σ.Θ.: 

(α) Συμμετέχουν χωρίς δικαίωμα ψήφου ο Πρόεδρος 
του Ο.Α.Σ.Θ. ή άλλο πρόσωπο οριζόμενο με απόφαση του 
Διοικητικού Συμβουλίου αυτού και ένας εκπρόσωπος των 
εργαζομένων στον Ο.Α.Σ.Θ., ο οποίος, με τον αναπληρω¬ 
τή του, εκλέγεται σύμφωνα με τις διατάξεις του άρθρου 6 
του ν. 2414/1996 (ΦΕΚ 135 Α'). 

(β) Δύνανται να καλούνται και να συμμετέχουν χωρίς δι¬ 
καίωμα ψήφου εκπρόσωποι φορέων της Θεσσαλονίκης, 
όπως του υπεραστικού ΚΤΕΛ και των Ε.Δ.Χ. αυτοκινήτων. 
Καλείται υποχρεωτικά εκπρόσωπος του ΚΤΕΛ Νομού 
Θεσσαλονίκης κατά τη συζήτηση θεμάτων σχετικών με τη 
μεταβολή της περιοχής εξυπηρέτησης από τον Ο.Α.Σ.Θ.. 

3. Το Σ.Α.Σ.Θ. εκλέγει ως Αντιπρόεδρό του έναν από τους 
εκπροσώπους της παραγράφου 1 περιπτώσεις β' και γ'. 

4. Η θητεία του Σ.Α.Σ.Θ. είναι τριετής. 

5. Το Σ.Α.Σ.Θ. βρίσκεται σε απαρτία αν είναι παρόντα έ¬ 
ξι τουλάχιστον μέλη του και αποφασίζει με την απόλυτη 
πλειοψηφίατου συνόλου των μελών του. 

6. Το Σ.Α.Σ.Θ.: 

α. Αποφασίζει: 

αα. Για θέματα που αφορούν το σχεδίασμά, τον προ¬ 
γραμματισμό, την εποπτεία και τον έλεγχο των αστικών 
συγκοινωνιών στην περιοχή του Νομού Θεσσαλονίκης. 

ββ. Γιατη λήψη μέτρων βελτίωσης του επιπέδου εξυπη¬ 
ρέτησης των επιβατών και της αστικής συγκοινωνίας εν 
γένει στην περιοχή του Νομού Θεσσαλονίκης. 

γγ. Σχετικά με το είδος των εγκαταστάσεων εξυπηρέτη¬ 
σης του επιβατικού κοινού (στέγαστρα, σταθμοί μετεπιβί- 
βασης κ.λπ.). 

δδ. Για τον καθορισμό νέων γραμμών, την κατάργηση 

των λειτουργουσών, καθώς και αλλαγές στις διαδρομές, 
στις συχνότητες δρομολογίων, στις αφετηρίες και τα τέρ¬ 
ματα, στην περιοχή εκτέλεσης αστικής συγκοινωνίας από 
τονΟ.Α.Σ.Θ., αυτεπαγγέλτως ή ύστερα από εισήγηση του 
Ο.Α.Σ.Θ.. 

εε. Την ανάθεση αστικής συγκοινωνίας στους Ο.Τ.Α. Α' 
βαθμίδας που βρίσκονται στην αστική περιοχή του Νομού 
Θεσσαλονίκης που παρέχει τις υπηρεσίες του ο Ο.Α.Σ.Θ., 
σύμφωνα με όσα ειδικότερα ορίζονται στο άρθρο 2. 

β. Ελέγχει την τήρηση των συμβατικών υποχρεώσεων 
του Ο.Α.Σ.Θ. που πηγάζουν απάτη σύμβαση που προβλέ- 
πεται στο άρθρο 8. Για κάθε παράβαση των υποχρεώσε¬ 
ων αυτών του επιβάλλει πρόστιμο από 100.000 έως 
1.000.000 δρχ., αναλόγως της σοβαρότητας αυτών. Το 
πρόστιμο εισάγεται στον ειδικό λογαριασμό που προβλέ- 
πεται στην παράγραφο 11. 

γ. Γνωμοδοτείγιατη μεταβολή της περιοχής εκτέλεσης 
αστικής συγκοινωνίας από τον Ο.Α.Σ.Θ., σύμφωνα με όσα 
ορίζονται στο άρθρο 5. 

δ. Υποχρεούται να συντάξει μέσα στο έτος 2001 μελέτη 
για την εξοικονόμηση ενέργειας. Η μελέτη αυτή εγκρίνε- 
ται από τον Υπουργό Μεταφορών και Επικοινωνιών ύστε¬ 
ρα από γνώμη του Ο.Α.Σ.Θ. και εφαρμόζεται από 
1 . 1 . 2002 . 

ε. Εγκρίνει το Χάρτη Υποχρεώσεων προς τον Κατανα¬ 
λωτή (Χ.Υ.Κ.), που καταρτίζει ο Ο.Α.Σ.Θ. σύμφωνα με τους 
όρους της οικονομικής συμφωνίας του άρθρου 8. 

στ. Εισηγείται αιτιολογημένα την αλλαγή των συντελε¬ 
στών προσωπικού του τελευταίου εδαφίου της περίπτω¬ 
σης γ' της παραγράφου 2 του κεφαλαίου Α' του άρθρου 
τέταρτου της οικονομικής συμφωνίας μεταξύ Ελληνικού 
Δημοσίου και Ο.Α.Σ.Θ. του άρθρου 8. 

7. Το Σ.Α.Σ.Θ. επιλαμβάνεται των πιο πάνω θεμάτων εί¬ 
τε αυτεπαγγέλτως είτε μετά από παραπομπή: 

α. Των Υπουργών Οικονομικών, Μεταφορών και Επικοι¬ 
νωνιών ή Μακεδονίας - Θράκης. 

β. Του Νομάρχη Θεσσαλονίκης ή του Νομαρχιακού 
Συμβουλίου. 

γ. Του Δ.Σ. της Τοπικής Ένωσης Δήμων και Κοινοτήτων 
Νομού Θεσσαλονίκης ή του Δημάρχου Θεσσαλονίκης. 

δ. Του Ο.Α.Σ.Θ.. 

8. Με κοινή απόφαση των Υπουργών Οικονομικών και 
Μεταφορών και Επικοινωνιών καθορίζεται η αποζημίωση 
των μελώντου Σ.Α.Σ.Θ., που καταβάλλεται από τον ειδικό 
λογαριασμό της παραγράφου 11. 

9. Το Σ.Α.Σ.Θ. συνεδριάζει και λειτουργεί στο Υπουρ¬ 
γείο Μακεδονίας - Θράκης. 

10. Με απόφαση του Σ.Α.Σ.Θ. ορίζεται ο κανονισμός λει¬ 
τουργίας του, ο οποίος εγκρίνεται με απόφαση του Υ¬ 
πουργού Μεταφορών και Επικοινωνιώνπου δημοσιεύεται 
στην Εφημερίδα της Κυβερνήσεως. 

11. Συστήνεται στον Ο.Α.Σ.Θ. ειδικός λογαριασμός, 
στον οποίο κατατίθεται από τον Ο.Α.Σ.Θ. κάθε έτος πο¬ 
σοστό ένα τοις εκατό (1%) επίτωνεσόδωντου Ο.Α.Σ.Θ. α¬ 
πό κόμιστρα και άλλες πηγές της περίπτωσης α' της πα¬ 
ραγράφου 1 του κεφαλαίου Γ του άρθρου τέταρτου της 
οικονομικής συμφωνίας του άρθρου 8. Το πιο πάνω ποσό 
καθορίζεται ταυτόχρονα με την απόφαση καθορισμού 
της αντισταθμιστικής καταβολής κάθε χρήσης και εισέρ¬ 
χεται στον ειδικό λογαριασμό αμέσως μετά την καταβολή 
της πρώτης δόσης της αντισταθμιστικής καταβολής προς 
τον Ο.Α.Σ.Θ.. Το παραπάνω ποσοστό δύναται να τροπο¬ 


ποιείται με κοινή απόφαση των Υπουργών Οικονομικών 
και Μεταφορών και Επικοινωνιών. 

Ο Ο.Α.Σ.Θ., μετά από έγγραφη εντολή του Προέδρου 
του Σ.Α.Σ.Θ. ή άλλου οργάνου αυτού, ειδικά εξουσιοδο¬ 
τημένου με απόφαση του Σ.Α.Σ.Θ., υποχρεούται να κατα¬ 
βάλλει, από τον πιο πάνω ειδικό λογαριασμό, κάθε δαπά¬ 
νη του Σ.Α.Σ.Θ. για την πραγματοποίηση των σκοπών του 
(όπως ανάθεση μελετών, αποζημίωση ειδικών συνεργα¬ 
τών, τεχνική και γραμματειακή υποστήριξη). 

Με κοινή απόφαση των Υπουργών Οικονομικών και Με¬ 
ταφορών και Επικοινωνιών, η διατήρηση και διαχείριση 
του ως άνω ειδικού λογαριασμού δύναται να ανατεθεί και 
σε άλλο φορέα. Με την ίδια απόφαση καθορίζεται και κά¬ 
θε σχετική λεπτομέρεια. 

12. Κατά των αποφάσεων του Σ.Α.Σ.Θ. ο Ο.Α.Σ.Θ. μπο¬ 
ρεί, μέσα σε ένα μήνα από την κοινοποίηση σε αυτόν, να 
ασκήσει προσφυγή ενώπιον του Γ ενικού Γ ραμματέα της 
Περιφέρειας Κεντρικής Μακεδονίας, για την ακύρωση ή 
την τροποποίησή τους. 

Άρθρο 2 

Εκτέλεση αστικής συγκοινωνίας από Ο.Τ.Α. 

1. Οι οργανισμοί τοπικής αυτοδιοίκησης (Ο.Τ.Α.) πρώ¬ 
της βαθμίδας, που βρίσκονται στην περιοχή όπου ο 
Ο.Α.Σ.Θ. εκτελεί αστική συγκοινωνία, μπορούν να εκτε- 
λούν συγκοινωνιακό έργο με αστικά λεωφορεία, μέσα στα 
όριά τους, είτε αυτοτελώς είτε σε συνεργασία με άλλους 
όμορους Ο.Τ.Α. πρώτης βαθμίδας, για την ανάπτυξη τρο¬ 
φοδοτικών γραμμών προς το βασικό δίκτυο του Ο.Α.Σ.Θ. 
ή για την εκτέλεση συγκοινωνίας εντός των δημοτικών 
διαμερισμάτων και τη σύνδεση αυτών με το κέντρο των 
Ο.Τ.Α. πρώτης βαθμίδας και άλλα υπερτοπικά κέντρα. 

2. Η ανάθεση εκτέλεσης του έργου αυτού γίνεται με α¬ 
πόφαση του Σ.Α.Σ.Θ., ύστερα από συγκοινωνιακή μελέτη 
και αίτηση των ενδιαφερομένων Ο.Τ.Α. πρώτης βαθμίδας. 
Το Σ.Α.Σ.Θ., αν συμφωνεί με την αίτηση, υποβάλει έγγρα¬ 
φο ερώτημα προς τον Ο.Α.Σ.Θ. για το αν προτίθεται να ε- 
κτελέσειτο συγκεκριμένο έργο. Ο Ο.Α.Σ.Θ. υποχρεούται 
να απαντήσει μέσα σε αποκλειστική προθεσμία ενός μη¬ 
νάς. Αν ο Ο.Α.Σ.Θ. απαντήσει αρνητικά ή δεν απαντήσει 
μέσα στην προθεσμία αυτή, το Σ.Α.Σ.Θ. αναθέτει το έργο 
στους ενδιαφερομένους Ο.Τ.Α.. Το ίδιο εφαρμόζεται και 
στην περίπτωση που ο Ο.Α.Σ.Θ. δεν υλοποιείτο έργο που 
του ανατίθεται με την ως άνω διαδικασία. 

3. Δεν επιτρέπεται η ανάθεση στους Ο.Τ.Α. πρώτης βαθ¬ 
μίδας της εκτέλεσης συγκοινωνιακού έργου: 

(α) Σε γραμμές που συνδέουν, απευθείας ή με σύστημα 
τοπικών τροφοδοτικών και γραμμών κορμού, τους Ο.Τ.Α. 
πρώτης βαθμίδας με το κέντρο της Θεσσαλονίκης. 

(β) Σε άξονες που συνδέουν τα κέντρα των Ο.Τ.Α. πρώ¬ 
της βαθμίδας, αν το συγκοινωνιακό έργο στους άξονες 
αυτούς παρέχεται από τον Ο.Α.Σ.Θ.. 

Άρθρο 3 

Αποζημίωση του ν. 2112/1920 

Οι εργαζόμενοι στον Ο.Α.Σ.Θ., αποχωρούντες λό¬ 
γω συνταξιοδότησης μετά την 1.1.2001, λαμβάνουν 
από τον εργοδότη τους την αποζημίωση του ν. 2112/ 
1920, όπως ισχύει, με ανώτατο όριο καταβαλλόμενης α¬ 
ποζημίωσης πέντε εκατομμύρια (5.000.000) δραχμές. Η 
ρύθμιση αυτή δεν εφαρμόζεται σε εκκρεμείς αγωγές ε- 

νώπιον οποιουδήποτε δικαστηρίου ή σε απαιτήσεις απο¬ 
ζημιώσεων λόγω συνταξιοδότησης μέχρι και την 
31.12.2000. 

Άρθρο 4 

Συμμετοχή των εργαζομένων στην αύξηση 
του αριθμού των λεωφορείων του Ο.Α.Σ.Θ. 

1. Αν μετά την ισχύ της οικονομικής συμφωνίας του άρ¬ 
θρου 8 αποφασισθεί αύξηση του αριθμού των διατιθέμε¬ 
νων, κατά την ισχύ του παρόντος νόμου, λεωφορείωντου 
Ο.Α.Σ.Θ. και δεν οφείλεται σε μεταβολή της περιοχής ε¬ 
ξυπηρέτησης, σύμφωνα με το άρθρο 5, οι μετοχές που α¬ 
ντιστοιχούν στις θέσεις των επιπλέον λεωφορείων, δηλα¬ 
δή μία μετοχή ανά 170 θέσεις, διατίθενται σε συνεταιρι¬ 
σμό των εργαζομένων στον Ο.Α.Σ.Θ., που θα συσταθεί 
σύμφωνα με το ν. 1667/1986 και τις ειδικότερες ρυθμίσεις 
του παρόντος άρθρου, εφόσον οι εργαζόμενοι επιθυμούν 
να ασκήσουν το δικαίωμα αυτό. 

Το δικαίωμα ασκείται από το συνεταιρισμό εντός τριμή¬ 
νου από την ανακοίνωση της απόφασης της παραγράφου 
4 του παρόντος άρθρου στα γραφεία του Ο.Α.Σ.Θ. κοίτην 
κοινοποίηση αυτής στο αντιπροσωπευτικότερο συνδικα¬ 
λιστικό όργανο των εργαζομένων. 

Σε περίπτωση άρνησης άσκησης του δικαιώματος ή πα¬ 
ρέλευσης άπρακτης της ως άνω προθεσμίας, η αύξηση 
του αριθμού των λεωφορείων πραγματοποιείται από τον 
Ο.Α.Σ.Θ.. 

2. Στο συνεταιρισμό αυτόν μετέχουν οι εργαζόμενοι, 
που δεν είναι μέτοχοιτου Ο.Α.Σ.Θ. και συνδέονται με σχέ¬ 
ση εξαρτημένης εργασίας με τον Ο.Α.Σ.Θ., εκτόςτου Γε¬ 
νικού Διευθυντή. Η λύση της σχέσης εργασίας με τον 
Ο.Α.Σ.Θ. συνεπάγεται την έξοδο του εργαζομένου από 
το συνεταιρισμό. Ως προς την τύχη της συνεταιριστικής 
μερίδας εφαρμόζονται οι σχετικές διατάξεις του 
ν. 1667/1986. 

3. Τα μέλη του συνεταιρισμού που θα συσταθεί δεν υ- 
ποχρεούνται σε δεύτερη ασφάλιση, εφόσον είναι ήδη α¬ 
σφαλισμένοι στο Ι.Κ.Α. ή άλλο ασφαλιστικό οργανισμό κύ¬ 
ριας ή επικουρικής ασφάλισης. 

4. Ο αριθμός των διατιθέμενων λεωφορείων του 
Ο.Α.Σ.Θ. μπορεί να αυξάνεται ανά τριετία με κοινή από¬ 
φαση των Υπουργών Οικονομικών και Μεταφορών και Ε¬ 
πικοινωνιών, που εκδίδεται ύστερα από μελέτη και εισή¬ 
γηση του Σ.Α.Σ.Θ. και γνώμη του Ο.Α.Σ.Θ.. 

Με την ίδια απόφαση καθορίζονται: 

α. Η προσδοκώμενη αύξηση της επιβατικής κίνησης, 
των εσόδων και της αντισταθμιστικής καταβολής. 

β. Το ύψος, ο τρόπος και ο χρόνος πληρωμής του ει¬ 
σφερόμενου στον Ο.Α.Σ.Θ. κεφαλαίου για την προμήθεια 
των νέων λεωφορείων, στα οποία αντιστοιχούν οι μετοχές 
που χορηγούνται στο συνεταιρισμό. 

Το εισφερόμενο κεφάλαιο, κατά την πρώτη εφαρμογή 
των ρυθμίσεωντου παρόντος άρθρου, εφόσον αυτή υλο¬ 
ποιηθεί μέχρι 31.12.2002, ορίζεται στο ποσό των είκοσι 
πέντε εκατομμυρίων (25.000.000) δραχμών ανά ακέραια 
μετοχή (που διατίθεται σύμφωνα με τις ρυθμίσεις της πα¬ 
ραγράφου 1 του παρόντος άρθρου) και καταβάλλεται ως 
εξής: 

α. Ποσό επτά εκατομμυρίων (7.000.000) δραχμών ανά 
διατιθέμενη ακέραια μετοχή, με την απόκτηση των μετο¬ 
χών από το συνεταιρισμό, και 

β. Ποσό έξι εκατομμυρίων (6.000.000) δραχμών κατά 


διαχειριστική χρήση και για τρεις συνεχείς χρήσεις, από 
την επόμενη χρήση αυτής της εισόδου του συνεταιρι¬ 
σμού. Τα ποσά αυτά παρακρατούνται από το αναλογούν 
ανά μετοχή μέρισμα στις χρήσεις αυτές. 

Αν η εφαρμογή των ρυθμίσεων του άρθρου αυτού γίνε¬ 
ται μετά την 1.1.2003, τότε το συνολικό εισφερόμενο κε¬ 
φάλαιο, καθώς καιτα επί μέρους ποσά καταβολής αυτού, 
προσαυξάνονται κατά τη μεταβολή του δείκτη τιμών κα¬ 
ταναλωτή των ετών από την 1.1.2003 έως και την 31 η Δε¬ 
κεμβρίου του προηγούμενου έτους από αυτό της άσκη¬ 
σης του δικαιώματος αυτού. 

γ. Κάθε άλλο αναγκαίο, για την υλοποίηση του παρό¬ 
ντος άρθρου,θέμα. 

5. Οι αποσβέσεις των λεωφορείων, που αποκτώνται κατ’ 
εφαρμογή του παρόντος άρθρου, γίνονται σύμφωνα με 
τους όρους της οικονομικής συμφωνίας του άρθρου 8. 

6. Αντα λεωφορεία που αποκτώνται, κατ’ εφαρμογή του 
παρόντος άρθρου, αντιστοιχούν σε ποσοστό 10%τουλά¬ 
χιστον έναντι των κυκλοφορούντων κατά την ισχύ του πα¬ 
ρόντος νόμου, από την αμέσως επόμενη εκλογή Διοικητι¬ 
κού Συμβουλίου του Ο.Α.Σ.Θ., ένα μέλος αυτού ορίζεται 
από το αρμόδιο όργανο διοίκησης του συνεταιρισμού. 

Άρθρο 5 

Μεταβολή περιοχής εκτέλεσης αστικής 
συγκοινωνίας από τον Ο.Α.Σ.Θ. 

1. Με κοινή απόφαση των Υπουργών Οικονομικών και 
Μεταφορών και Επικοινωνιών, που εκδίδεται κατόπιν ει¬ 
σήγησης του Σ.Α.Σ.Θ. και γνώμης του Ο.Α.Σ.Θ. και του υ¬ 
περαστικού ΚΤΕΛ Νομού Θεσσαλονίκης, μπορεί να μετα¬ 
βάλλεται η περιοχή εκτέλεσης αστικής συγκοινωνίας. Με 
όμοια απόφαση καθορίζονται: 

α. Τα όρια των προς εξυπηρέτηση νέων περιοχών. 

β. Οι γραμμές, οι διαδρομές και τα δρομολόγια εξυπη¬ 
ρέτησης των νέων περιοχών. 

γ. Ο απαραίτητος αριθμός λεωφορείων και οτύποςτους. 

δ. Οι ειδικότητες και ο αριθμός του αναγκαίου προσω¬ 
πικού, σύμφωνα με τις ρυθμίσειςτου άρθρου 8 καιτου πα¬ 
ρόντος άρθρου, καθώς και οι προϋποθέσεις, οι όροι και η 
διαδικασία μεταφοράς προσωπικού του ΚΤΕΛ και έντα¬ 
ξης στον Ο.Α.Σ.Θ.. 

ε. Η αναμενόμενη επιβατική κίνηση και το προσήκον κό¬ 
μιστρο, όπως προσδιορίζεται στην οικονομική συμφωνία 
του άρθρου 8. 

στ. Κάθε άλλο σχετικό θέμα. 

2. Η εισήγηση του Σ.Α.Σ.Θ., που προβλέπεται στην πα¬ 
ράγραφο 1, υποβάλλεται ύστερα από εκπόνηση συγκοι¬ 
νωνιακής και τεχνικοοικονομικής μελέτης, μέσα σε έξι (6) 
μήνες από τη σύστασή του και εφεξής μετά την πάροδο 
χρονικού διαστήματος τουλάχιστον τριών (3) ετών από 
την εφαρμογή της προηγούμενης απόφασης μεταβολής 
της περιοχής ευθύνης του Ο.Α.Σ.Θ.. 

3. Η εκτέλεση και εκμετάλλευση του αστικού συγκοινω¬ 
νιακού έργου στις νέες περιοχές ανατίθεται στον 
Ο.Α.Σ.Θ. με συμπληρωματική οικονομική συμφωνία, η ο¬ 
ποία θα διέπεται από τους όρους της οικονομικής συμ¬ 
φωνίας του άρθρου 8 και υπογράφεται αφ’ ενός από τους 
Υπουργούς Οικονομικών και Μεταφορών και Επικοινω¬ 
νιών, ως εκπροσώπους του Ελληνικού Δημοσίου, και αφ’ 
ετέρου από το νόμιμο εκπρόσωπο του Ο.Α.Σ.Θ.. Η συ¬ 
μπληρωματική οικονομική συμφωνία λήγει ταυτόχρονα 
με τη λήξη της οικονομικής συμφωνίας του άρθρου 8. 

4. Οι νέες μετοχές που αντιστοιχούν στο έργο αυτό δια¬ 
τίθενται στο υπεραστικό ΚΤΕΛ Θεσσαλονίκης, εφόσον 
αυτό μετατραπεί σε ανώνυμη εταιρεία ή σε συνεταιρισμό 
που θα συσταθεί από τους μετόχους του ΚΤΕΛ Θεσσαλο¬ 
νίκης, σύμφωνα με τις διατάξεις του ν. 1667/1986 και τις 
ειδικότερες ρυθμίσεις του παρόντος νόμου, αν το ΚΤΕΛ 
Θεσσαλονίκης δεν μετατραπεί σε ανώνυμη εταιρεία. Στην 
περίπτωση σύστασης συνεταιρισμού η διακοπή της σχέ¬ 
σης μετόχου με το ΚΤΕΛ, για οποιονδήποτε λόγο, συνε¬ 
πάγεται την έξοδό του από το συνεταιρισμό. 

5. Το πιο πάνω δικαίωμα ασκείται από το ΚΤΕΛ Θεσσα¬ 
λονίκης (ανώνυμη εταιρεία ή συνεταιρισμό) εντός τριμή¬ 
νου από την κοινοποίηση σε αυτό της απόφασης της πα¬ 
ραγράφου 1 του παρόντος άρθρου. Σε περίπτωση άρνη¬ 
σης άσκησης του δικαιώματος ή παρέλευσης άπρακτης 
της ως άνω προθεσμίας, η αύξηση πραγματοποιείται από 
τον Ο.Α.Σ.Θ.. 

6. Το εισφερόμενο κεφάλαιο, κατά την πρώτη εφαρμο¬ 
γή των ρυθμίσεωντου παρόντος άρθρου, εφόσον αυτή υ¬ 
λοποιηθεί μέχρι 31.12.2002, ορίζεται στο ποσό των είκοσι 
πέντε εκατομμυρίων (25 000.000) δραχμών, ανά ακέραια 
μετοχή (που διατίθεται σύμφωνα με τις ρυθμίσεις της 
παρ. 1 του άρθρου 4) και καταβάλλεται ως εξής: 

α. ποσό επτά εκατομμυρίων (7.000.000) δραχμών ανά 
διατιθέμενη ακέραια μετοχή, με την απόκτηση των μετο¬ 
χών από το ΚΤΕΛ ή το συνεταιρισμό, και 

β. Ποσό έξι εκατομμυρίων (6.000.000) δραχμών κατά 
διαχειριστική χρήση και για τρεις συνεχείς χρήσεις, από 
την επόμενη χρήση αυτήςτης εισόδου του ΚΤΕΛ ή του συ¬ 
νεταιρισμού. Τα ποσά αυτά παρακρατούνται από το ανα¬ 
λογούν ανά μετοχή μέρισμα στις χρήσεις αυτές. 

Αν η εφαρμογή των ρυθμίσεων του άρθρου αυτού γίνε¬ 
ται μετά την 1.1.2003, τότε το συνολικό εισφερόμενο κε¬ 
φάλαιο, καθώς καιτα επί μέρους ποσά καταβολής αυτού, 
προσαυξάνονται κατά τη μεταβολή του δείκτη τιμών κα¬ 
ταναλωτή των ετών από την 1.1.2003 έως και την 31 η Δε¬ 
κεμβρίου του προηγούμενου έτους από αυτό της άσκη¬ 
σης του δικαιώματος αυτού. 

7. Η διαφορά μεταξύ του ως άνω εισφερόμενου κεφα¬ 
λαίου και του ανά μετοχή επενδυμένου κεφαλαίου, όπως 
αυτό προκύπτει από το πηλίκον της λογιστικής αξίας των 
πάγιων στοιχείων του ισολογισμού της 31ης Δεκεμβρίου 
της προηγούμενης, της αύξησης του αριθμού των μετο¬ 
χών, χρήσης, δια του αριθμού των υπαρχόντων, προ της 
αύξησης, μετοχών, καταβάλλεται από το Ελληνικό Δημό¬ 
σιο, μέχρι τον αριθμό των πενήντα (50). 

Με κοινή απόφαση των Υπουργών Εθνικής Οικονομίας, 
Οικονομικών και Μεταφορών και Επικοινωνιών καθορίζο¬ 
νται το ποσό, ο χρόνος καταβολής που δεν δύναται να υ¬ 
περβαίνει τα τρία έτη από την 1η Ιανουάριου της επόμε¬ 
νης χρήσης, οι δόσεις καταβολής αυτών, η διαδικασία και 
κάθε σχετικό θέμα. 

8. Κατά τα λοιπά εφαρμόζονται αναλόγως οι ρυθμίσεις 
των παραγράφων 1,3, 4, 5, 6 και 7 του άρθρου 4, κατά το 
μέρος που δεν αντίκεινται στις ρυθμίσεις του παρόντος 
άρθρου. 

Άρθρο 6 

Διοίκηση του Ο.Α.Σ.Θ. 

1. Το Διοικητικό Συμβούλιο του Ο.Α.Σ.Θ. είναι εννεαμε- 
λές, η θητεία του είναι τριετής και αποτελείται από: 

α.τον Πρόεδρο, 


β. τον Αντιπρόεδρο, 
γ. πέντε εκπροσώπους των μετόχων, 
δ. έναν εκπρόσωπο της Νομαρχιακής Αυτοδιοίκησης 
Θεσσαλονίκης, που ορίζεται από το Νομάρχη Θεσσαλο¬ 
νίκης, 

ε. έναν εκπρόσωπο των εργαζομένων, που εκλέγεται α¬ 
πό τους εργαζόμενους του Ο.Α.Σ.Θ., που δεν είναι μέτο¬ 
χοι αυτού, σύμφωνα με τις ρυθμίσεις του άρθρου 6 του ν. 
2414/1996. 

2. Η συγκρότηση του νέου Δ.Σ. του Ο.Α.Σ.Θ., σύμφωνα 
με τις διατάξεις του παρόντος νόμου, πρέπει να γίνει το 
αργότερο μέχρι την 30.6.2001. 

3. Τα τακτικά και αναπληρωματικά μέλη του Δ.Σ. του 
Ο.Α.Σ.Θ. πρέπει: 

α) Να είναι Έλληνες πολίτες ή πολίτες Κράτους - Μέ¬ 
λους της Ευρωπαϊκής Ένωσης. 

β) Να έχουν ελεύθερη τη διαχείριση της περιουσίας 
τους. 

γ) Να έχουν εκπληρώσει τις στρατιωτικές τους υποχρε¬ 
ώσεις ή να έχουν απαλλαγεί νόμιμα από αυτές. 

δ) Να μην έχουν στερηθεί των πολιτικών τους δικαιωμά¬ 
των. 

ε) Να μην έχει παραπεμφθεί στο δικαστήριο για κα¬ 
κούργημα με κλητήριο θέσπισμα, σύμφωνα με το ν. 663/ 
1977, όπως ισχύει κάθε φορά, ή με τελεσίδικο βούλευμα 
ή να μην έχει καταδικασθεί τελεσίδικα για τέλεση κα¬ 
κουργήματος, καθώς και να μην έχει καταδικασθεί σε 
βαθμό πλημμελήματος με τελεσίδικη δικαστική απόφαση 
για τα αδικήματα κλοπής, υπεξαίρεσης, απάτης, πλαστο¬ 
γραφίας, απιστίας, δωροδοκίας, δωροληψίας, ψευδορ¬ 
κίας και ψευδούς βεβαίωσης. 

Αν τακτικό ή αναπληρωματικό μέλος του Δ.Σ. του 
Ο.Α.Σ.Θ. παύσει να πληροί, κατά τη διάρκεια της θητείας 
του, οποιαδήποτε από τις παραπάνω προϋποθέσεις, 
παύει αυτοδίκαια να είναι μέλος του Δ.Σ. του Ο.Α.Σ.Θ. και 
η θέση του καλύπτεται από το πρώτο αναπληρωματικό 
μέλος. 

4.0 Πρόεδρος, ο Αντιπρόεδρος, τα πέντε μέλη του Δ.Σ. 
εκπρόσωποι των μετόχων, οι ελεγκτές μέτοχοι, που προ- 
βλέπονται στο άρθρο 12 του ν. 3721/1957, καθώς και οι α¬ 
ναπληρωτές τους, εκλέγονται από τη Γενική Συνέλευση 
των μετόχων του Ο.Α.Σ.Θ.. Οι εκλογές διενεργούνται με 
την ευθύνη δικαστικού αντιπροσώπου, που ορίζεται σύμ¬ 
φωνα με τις διατάξεις της παραγράφου 3 του άρθρου 11 
του ν. 1264/1982 (ΦΕΚ79Α'). 

5. Για την εκλογή Προέδρου, Αντιπροέδρου και Ελε¬ 
γκτών μετόχων τίθεται στα ψηφοδέλτια ένας σταυρός 
προτίμησης, ενώ για την εκλογή των λοιπών πέντε μελών 
του Διοικητικού Συμβουλίου τίθενται έως τρεις σταυροί 
προτίμησης. Οι ψηφοφορίες για την εκλογή των οργάνων 
του Ο.Α.Σ.Θ. γίνονται με ενιαίο ψηφοδέλτιο και εκλέγο¬ 
νται οι κατά σειρά σχετικώς πλειοψηφήσαντες. 

Άρθρο 7 

Σύναψη σύμβασης ανάθεσης, εκτέλεσης και 
εκμετάλλευσης αστικής συγκοινωνίας στην 
περιοχή της Θεσσαλονίκης 

Μεταξύ του Ελληνικού Δημοσίου και του Ο.Α.Σ.Θ. μπο¬ 
ρεί να συναφθεί σύμβαση ανάθεσης, εκτέλεσης και εκμε¬ 
τάλλευσης αστικής συγκοινωνίας στην περιοχή της Θεσ¬ 
σαλονίκης («Οικονομική Συμφωνία Ελληνικού Δημοσίου - 
Ο.Α.Σ.Θ.»), το περιεχόμενο της οποίας ακολουθεί στο ε- 

πόμενο άρθρο. Για τη σύναψη της σύμβασης αποφασίζει 
εκ μέρους του Ο.Α.Σ.Θ. η Γενική Συνέλευση αυτού. Κατά 
την κατάρτιση της σύμβασηςτο μεν Ελληνικό Δημόσιο εκ¬ 
προσωπείται από τους Υπουργούς Οικονομικών και Με¬ 
ταφορών και Επικοινωνιών, ο δε Ο.Α.Σ.Θ. από τον Πρόε¬ 
δρο του Διοικητικού Συμβουλίου αυτού. Η σύμβαση έχει 
ισχύ νόμου και διαρκεί από 1.1.2001 και μέχρι 31.12.2009. 
Η σύμβαση καταρτίζεται με ιδιωτικό έγγραφο και απαλ¬ 
λάσσεται παντός τέλους, φόρου ή οποιουδήποτε άλλου 
βάρους υπέρ του Δημοσίου ή άλλου προσώπου. Η σύμ¬ 
βαση κατατίθεται, ατελώς, σε συμβολαιογράφο. Για το 
φόρο προστιθέμενης αξίας, ισχύουν οι διατάξεις του ν. 
2859/2000 (ΦΕΚ248 Α'). 

Άρθρο 8 

Οικονομική Συμφωνία Ελληνικού Δημοσίου - Ο.Α.Σ.Θ. 

Μεταξύ του Ελληνικού Δημοσίου, εκπροσωπουμένου 
δια των Υπουργών Οικονομικών και Μεταφορών και Επι¬ 
κοινωνιών και του Οργανισμού Αστικών Συγκοινωνιών 
Θεσσαλονίκης (Ο.Α.Σ.Θ.), που συστάθηκε και λειτουργεί 
με τις διατάξεις του ν.δ. 3721/1957 (ΦΕΚ 142 Α'), όπως ι¬ 
σχύει, νομίμως εκπροσωπουμένου δια του Προέδρου του 
Διοικητικού Συμβουλίου του, με απόφαση της Γ ενικής Συ¬ 
νέλευσης αυτού, υπογράφεται σύμβαση ανάθεσης, εκτέ¬ 
λεσης και εκμετάλλευσης αστικής συγκοινωνίας στην πε¬ 
ριοχή της Θεσσαλονίκης, που έχει ισχύ νόμου, από 1ης Ια¬ 
νουάριου 2001 μέχρι 31ης Δεκεμβρίου 2009, με τους 
παρακάτω όρους και προϋποθέσεις: 

«Άρθρο πρώτο 

Προσωπικό - Εργασιακές Σχέσεις 

1. Όλο το προσωπικό του Ο.Α.Σ.Θ., με οποιαδήποτε 
σχέση εργασίας συνδέεται με αυτόν, που έχει προσλη- 
φθεί από αυτόν μέχρι 31.12.1999 και εξακολουθεί να πα¬ 
ρέχει τις υπηρεσίες του στον Ο.Α.Σ.Θ. κατά το χρόνο υ¬ 
πογραφής της παρούσας σύμβασης, διατηρεί έναντι του 
Ο.Α.Σ.Θ. τα πόσης φύσεως δικαιώματα και υποχρεώσεις, 
από την εργασιακή σύμβαση και τους κανονισμούς. 

2. Από την 1.1.2001 καταργούνται οι ισχύουσες διατά¬ 
ξεις περί ορισμού Γενικού Διευθυντή στον Ο.Α.Σ.Θ.. Από 
της ημερομηνίας αυτής το Δ.Σ. έχει το δικαίωμα: 

(α) Να προσλαμβάνει και να αντικαθιστά Γ ενικό Διευθυ¬ 
ντή. Μέχρι την πρόσληψη νέου Γενικού Διευθυντή, εξα¬ 
κολουθεί να παρέχει τις υπηρεσίες του ο Γ ενικός Διευθυ¬ 
ντής που ορίστηκε με τις προϊσχύουσες διατάξεις. 

(β) Να προσλαμβάνει και να αντικαθιστά κατά την από¬ 
λυτη κρίση του ως Διευθυντές, πρόσωπα που πληρούν τα 
τυπικά και ουσιαστικά προσόντα, που προβλέπονται στον 
ισχύοντα Οργανισμό. Οι κατά την υπογραφή της παρού¬ 
σας οικονομικής συμφωνίας απασχολούμενοι Διευθυ¬ 
ντές, αν αντικατασταθούν, διατηρούν την εξαρτημένη 
σχέση εργασίας τους με τον Ο.Α.Σ.Θ. μέχρι τη συνταξιο- 
δότησή τους ή την αποχώρησή τους από αυτόν. 

3. Οι ισχύοντες, κατά την υπογραφή της παρούσας οι¬ 
κονομικής συμφωνίας, κανονισμοί που έχουν εγκριθεί κα¬ 
τά τις διατάξεις του άρθρου 6 παρ. 12 του ν.δ. 3721/1957, 
όπως τροποποιήθηκαν με το άρθρο 7 του ν.δ. 716/1970, 
εξακολουθούν να ισχύουν με τις τροποποιήσεις της πα¬ 
ραγράφου 2 του παρόντος άρθρου και τροποποιούνται ε¬ 
φεξής σύμφωνα με τις ισχύουσες, κάθε φορά, διατάξεις. 


Άρθρο δεύτερο 
Κινητή και ακίνητη περιουσία 

Κτίρια, εγκαταστάσεις πόσης φύσεως, μηχανήματα, 
εργαλεία, υλικά, εξαρτήματα, συσκευές, σταθμοί αυτοκι¬ 
νήτων, συνεργεία, λεωφορεία, άλλα μεταφορικά μέσα και 
γενικά κάθε κινητό ή ακίνητο, όπως αυτά θα έχουν δια¬ 
μορφωθεί την 31.12.2009, περιέρχονται, αυτοδίκαια, την 
1η Ιανουάριου 2010 στο Ελληνικό Δημόσιο, άνευ ανταλ¬ 
λάγματος, εφόσον η αξία αυτών θα έχει αποσβεστεί. Στην 
περίπτωση που τα περιουσιακά στοιχεία δεν έχουν πλή¬ 
ρως αποσβεστεί την 31.12.2009, κατά την υποχρεωτική 
περιέλευση αυτών στο Ελληνικό Δημόσιο, το Ελληνικό 
Δημόσιο καταβάλλει στον Ο.Α.Σ.Θ. τη μη αποσβεσθείσα 
αξία. 

Το Ελληνικό Δημόσιο απαλλάσσεται της υποχρέωσης 
καταβολής οποιουδήποτε φόρου, τέλους ή βάρους που 
τυχόν προκύψει από τη μεταβίβαση κατά τη λήξη της σύμ¬ 
βασης. Ειδικά για το φόρο προστιθέμενης αξίας έχουν ι¬ 
σχύ οι διατάξεις του ν. 2859/2000 (ΦΕΚ 248 Α'). 

Άρθρο τρίτο 
Έργο 

1. Στον Ο.Α.Σ.Θ. ανατίθεται: 

α. Η εκτέλεση του συγκοινωνιακού έργου, όπως περι- 
γράφεται στον παρόντα νόμο. 

β. Η προμήθεια και εκμετάλλευση του απαιτούμενου 
τροχαίου υλικού και η δημιουργία και χρησιμοποίηση των 
αναγκαίων εγκαταστάσεων για τη συντήρηση και επι¬ 
σκευή αυτού. 

γ. Η κατασκευή, συντήρηση και αξιοποίηση των εγκα¬ 
ταστάσεων εξυπηρέτησης του συγκοινωνιακού έργου. 

δ. Η είσπραξη και ο έλεγχος είσπραξης του κομίστρου 
και η επιβολή προστίμων στους παραβάτες. 

ε. Η εκμετάλλευση και αξιοποίηση των περιουσιακών 
στοιχείων που διαχειρίζεται. 

στ. Η οργάνωση, κατασκευή και εκμετάλλευση σταθ¬ 
μών μετεπιβίβασης. 

2. Επίσης ο Ο.Α.Σ.Θ.: 

α. Προτείνει προς το Σ.Α.Σ.Θ. τον καθορισμό νέων 
γραμμών, την κατάργηση λειτουργουσών, αλλαγές επί 
των διαδρομών, της συχνότητας δρομολογίων, των αφε¬ 
τηριών καιτωντερμάτων καιτων σταθμών μετεπιβίβασης, 
με την επιφύλαξη των διατάξεων της παραγράφου 3 του 
παρόντος άρθρου και της παραγράφου 6 του άρθρου 1 
του παρόντος νόμου. 

β. Προτείνει προς το Σ.Α.Σ.Θ τον τύπο και τη μορφή των 
στεγάστρων που τοποθετούνται στις στάσεις των αστι¬ 
κών συγκοινωνιών. Στον Ο.Α.Σ.Θ. διατίθεται δωρεάν ε¬ 
παρκής επιφάνεια επί των στεγάστρων για την ανάρτηση, 
με δική του ευθύνη, έντυπου ή ηλεκτρονικού πληροφο¬ 
ριακού υλικού που αφορά τη λειτουργία του. 

γ. Ενημερώνει εγγράφως και αποστέλλει στο Σ.Α.Σ.Θ ο- 
ποιοδήποτε στοιχείο σχετικά με την εκτελεσθείσα από 
αυτόν αστική συγκοινωνία κατόπιν έγγραφης αιτήσεως 
του Σ.Α.Σ.Θ.. 

3.0 Ο.Α.Σ.Θ. αναλαμβάνει την εκτέλεση ετησίως, κατ’ ε¬ 
λάχιστο, του συγκοινωνιακού έργου, που εκτελεί κατά την 
έναρξη ισχύος του παρόντος νόμου, το οποίο ανέρχεται 
σε τριάντα τέσσερα εκατομμύρια εκατόν σαράντα τέσσε¬ 
ρις χιλιάδες εννιακόσια ογδόντα τρία (34.144.983) οχημα- 
τοχιλιόμετρα, όπως ειδικότερα αναλύεται κατωτέρω: 

α. Οι διαδρομές, που κατ’ ελάχιστον οφείλει να εκτελεί 

ο Ο.Α.Σ.Θ., είναι αυτές που εκτελεί κατά την υπογραφή 
της παρούσας σύμβασης, οι οποίες είναι αποτυπωμένες 
στο Χάρτη, που προσαρτάται στην παρούσα σύμβαση και 
αποτελεί αναπόσπαστο μέρος αυτής, με σημειωμένες επ’ 
αυτού τη διαδρομή, την αφετηρία και το τέρμα κάθε 
γραμμής. 

β. Η συχνότητα εκτέλεσης των δρομολογίων στις λεω- 
φορειακές γραμμές παραμένει, κατ’ ελάχιστο, η ίδια με τη 
διενεργούμενη κατά τη δημοσίευση του παρόντος νόμου, 
όπως είναι καταγεγραμμένη στο ειδικό παράρτημα, που 
προσαρτάται στην παρούσα σύμβαση και αποτελεί ανα¬ 
πόσπαστο μέρος αυτής. 

4. Για την εκτέλεση της ανατεθείσας στον Ο.Α.Σ.Θ. α¬ 
στικής συγκοινωνίας, αυτός πρέπει να διαθέτει 488 λεω¬ 
φορεία, εκ των οποίων 285 διαξονικά (κανονικά) και 203 
αρθρωτά. Εξ αυτών υποχρεούται να δρομολογεί, κατ’ ε¬ 
λάχιστο, τα 430 στις ώρες της πρωινής και της μεσημβρι¬ 
νής αιχμής χειμερινής περιόδου (Σεπτέμβριος - Ιούνιος). 

Το σύνολο των διατιθέμενων θέσεων μεταφοράς επιβα¬ 
τών, που, για τα 488 λεωφορεία, ανέρχονται σε 59.344, 
δεν δύναται να μειώνεται λόγω μεταβολών του αριθμού 
και του τύπου λεωφορείων (ιηίηί άυε κ.λπ.). 

Άρθρο τέταρτο 
Δαπάνες 

Οι δαπάνες κάθε χρήσης, οι οποίες αναγνωρίζονται α¬ 
πό το Ελληνικό Δημόσιο αποκλειστικά και μόνο για τον κα¬ 
θορισμό της αντισταθμιστικής καταβολής, υπολογίζονται 
ως εξής: 

Α. ΣΤΑΘΕΡΕΣ ΔΑΠΑΝΕΣ (Α) 

1. Μισθώματα αμαξοστασίων και γραφείων διοίκησης 

(Α1) 

Το κόστος ενοικίου, που αναγνωρίζεται από το Ελληνικό 
Δημόσιο ως δαπάνη του Ο.Α.Σ.Θ. για την ενοικίαση των α¬ 
μαξοστασίων και των γραφείων διοίκησης αυτού, μετά 
των παγίων εγκαταστάσεων, θα είναι για τις τρεις πρώτες 
χρήσεις από 1.1.2001 μέχρι 31.1.2003 του αυτού ύψους 
προς τις συναφείς δαπάνες που αναφέρονται στον ισολο¬ 
γισμό και τα αποτελέσματα χρήσης αυτού της 31.12.1999, 
όπως αυτό διαμορφώθηκε σύμφωνα με την υπ’ αριθμ. 
15/2000 απόφαση του Διαιτητικού Δικαστηρίου. 

Το άνω ποσό του ενοικίου αναπροσαρμόζεται από την 
1.1.2004 κατ’ έτος σε ποσοστό ίσο με τη μεταβολή του 
Δείκτη Τιμών Καταναλωτή του προηγούμενου έτους. 

Με κοινή απόφαση των Υπουργών Οικονομικών και Με¬ 
ταφορών και Επικοινωνιών, που εκδίδεται μετά από εισή¬ 
γηση του Ο.Α.Σ.Θ., αναπροσαρμόζεται το ως άνω ποσό, 
εφόσον προκύψει ανάγκη μίσθωσης πρόσθετων χώρων 
αμαξοστασίων, λόγω αύξησης αριθμού κυκλοφορούντων 
λεωφορείων. 

2. Δαπάνες Προσωπικού (Α2) 

α. Αποτελείται από το σύνολο των ετήσιων δαπανών 
που προκύπτουν: 

αα. Από την αμοιβή όλου του απασχολούμενου στον 
Ο.Α.Σ.Θ. προσωπικού με σχέση εξαρτημένης εργασίας. 

ββ. Από τις πρόσθετες δαπάνες λόγω αποζημιώσεων α¬ 
δειών, ασθένειας και γενικά κάθε αιτίας που απορρέει α¬ 
πό την εργασιακή σχέση του ως άνω προσωπικού. 

γγ. Από τις εργοδοτικές ασφαλιστικές εισφορές, που 
καταβάλλονται υπέρ του Ιδρύματος Κοινωνικών Ασφαλί¬ 
σεων και υπέρ οποιουδήποτε άλλου Ασφαλιστικού Οργα¬ 
νισμού, Ταμείου ή Κλάδου. 


δδ. Από τις ρυθμίσεις του άρθρου 3 του παρόντος νό¬ 
μου (αποζημιώσεις του ν. 2112/1920). 

εε. Από αποζημιώσεις προς εργαζομένους του 
Ο.Α.Σ.Θ., κατόπιν σχετικών δικαστικών αποφάσεων. 

β. Δεν αναγνωρίζεται από το Ελληνικό Δημόσιο ως δα¬ 
πάνη προσωπικού οποιαδήποτε παροχή δεν προβλέπεται 
από τις Σ.Σ.Ε.. Αναγνωρίζονται μόνο οι προγραμματισμέ¬ 
νες υπερωρίες, που προβλέπονται από τα εγκεκριμένα, α¬ 
πό το Σ.Α.Σ.Θ., προγράμματα δρομολόγησης. 

γ. Ο Ο.Α.Σ.Θ. αναλαμβάνει την υποχρέωση σταδιακής 
προσαρμογής του αριθμού εργαζομένων, κατά ειδικότη¬ 
τα, στους συντελεστές που αναφέρονται παρακάτω. Στα 
πλαίσια της υποχρέωσης αυτής, ο Ο.Α.Σ.Θ. μπορεί να συ¬ 
μπληρώνει τις θέσεις των αποχωρούντων, για οποιονδή- 
ποτε λόγο, εργαζομένων στον Ο.Α.Σ.Θ. μόνο εφόσον ο ε- 
ναπομένων, κατά ειδικότητα, αριθμός είναι μικρότερος 
του αριθμού που καθορίζεται από τις διατάξεις της πα¬ 
ρούσας σύμβασης. Οι συντελεστές, με βάση τους οποί¬ 
ους καθορίζεται ο αριθμός των εργαζομένων σε κάθε ει¬ 
δικότητα, ορίζονται ως εξής: 

αα. Οδηγοί: 1,70 άτομα ανά αριθμό βαρδιών. Ως αριθ¬ 
μός βαρδιών νοείται ο αριθμός των οχημάτων (σύνολο), 
που είναι σε κυκλοφορία κατά τις πρωινές και μεσημβρι¬ 
νές ώρες αιχμής από ημέρα Δευτέρα έως και Παρασκευή 
κατά τη χειμερινή περίοδο (Σεπτέμβριος - Ιούνιος). 

ββ. Λοιπό προσωπικό κίνησης: 0,4 άτομα ανά κυκλοφο¬ 
ρούν λεωφορείο (Επόπτες- Σταθμάρχες- Ελεγκτές). 

γγ. Διοικητικό - Βοηθητικό : 0,3 άτομα ανά κυκλοφο¬ 
ρούν λεωφορείο. 

δδ. Τεχνικό: 0,5 άτομα ανά λεωφορείο. Στο προσωπικό 
αυτό συμπεριλαμβάνονται και οι ελιγμοδηγοί. 

Ως αριθμός κυκλοφορούντων λεωφορείων νοείται ο μέ¬ 
γιστος αριθμός των λεωφορείων που κυκλοφορεί, σύμ¬ 
φωνα με το πρόγραμμα δρομολόγησης, κατά τις πρωινές 
ή μεσημβρινές ώρες αιχμής από Δευτέρα έως και Παρα¬ 
σκευή κατά τη χειμερινή περίοδο. 

Με κοινή απόφαση των Υπουργών Οικονομικών και Με¬ 
ταφορών και Επικοινωνιών τροποποιούνται οι ως άνω συ¬ 
ντελεστές, μετά από αιτιολογημένη πρόταση του Σ.Α.Σ.Ο. 
και γνώμη του Ο.Α.Σ.Θ. και των εργαζομένων στον 
Ο.Α.Σ.Θ.. 

δ. Από την 1.1.2001 και εφεξής οι συνολικές δαπάνες 
προσωπικού, που αναγνωρίζονται από το Ελληνικό Δη¬ 
μόσιο με την παρούσα συμφωνία, δεν δύνανται να υπερ¬ 
βαίνουν αυτές της προηγούμενης χρήσης, προσαυξανό¬ 
μενες κατά τη μεταβολή του Δ.Τ.Κ. πλέον μίας ποσοστι¬ 
αίας μονάδας. Ειδικά στην περίπτωση κατά την οποία 
πραγματοποιείται βάσει κανονιστικής διάταξης (εξαι- 
ρουμένων των συλλογικών συμβάσεων εργασίας) μετα¬ 
βολή των χρονικών ορίων και λοιπών κανόνων παροχής 
εργασίας, το, με την παρούσα παράγραφο, καθοριζόμε¬ 
νο ανώτατο όριο αναπροσαρμόζεται με κοινή απόφαση 
των Υπουργών Οικονομικών και Μεταφορών και Επικοι¬ 
νωνιών μετά από εισήγηση του Ο.Α.Σ.Θ., για την κάλυψη 
των εκ της ανωτέρω αιτίας δημιουργούμενων πρόσθε¬ 
των δαπανών. 

ε. Από τη συνολική δαπάνη προσωπικού αφαιρείται κά¬ 
θε χρήση, χωρίς να συνυπολογίζεται στο συνολικό κό¬ 
στος μισθοδοσίας το κόστος από τη μείωση του προσω¬ 
πικού, κατ’ εφαρμογή της περίπτωσης γ' της παρούσας 
παραγράφου. 

3. Πάγιες δαπάνες (Α3) 

Περιλαμβάνονται δαπάνες που αφορούν: 

α. Δημοτικό φόρο στάθμευσης και δημοτικά τέλη εν γένει. 
β. Τέλη κυκλοφορίας και ταξινόμησης των οχημάτων, 
Φ.Π.Α. οχημάτων και κάθε φόρο που τυχόν επιβάλλεται 
και επιβαρύνει την εκμετάλλευση των οχημάτων. 

γ. Το σχηματισμό του ασφαλιστικού κεφαλαίου που δη- 
μιουργείται, κατά τις διατάξεις του άρθρου 5 του ν.δ. 
716/1970, όπως συμπληρώνεται με την παρ. 1 του άρ¬ 
θρου ένατου της παρούσας σύμβασης. 

4. Γενικές δαπάνες παροχής υπηρεσιών και προμήθει¬ 
ας υλικών, ανταλλακτικών και αναλωσίμων (Α4) 
α. Περιλαμβάνονται όλες οι δαπάνες του Ο.Α.Σ.Θ., ε¬ 
κτός των δαπανών των περιπτώσεων Α1, Α2, Α3, Β1, Β2, 
Β3, Γ και Δ της παρούσας σύμβασης και αφορούν: 

- Ανταλλακτικά, εξαρτήματα, αναλώσιμα 

- Υλικά γραφείων, εισιτηρίων, υφασμάτων, κ.λπ. 

- Στολές προσωπικού κίνησης και προσωπικού 
συντήρησης (φόρμες) 

- Δαπάνες συντήρησης και επισκευών λεωφορείων 

- Φωτισμό, ύδρευση, θέρμανση, τηλέφωνα 

- Γάλα προσωπικού κίνησης, συντήρησης, κ.λπ. 

- Εκπαίδευση προσωπικού 

- Δαπάνες κατασκηνώσεων, βρεφονηπιακών σταθμών 

- Δαπάνες εισιτηρίων 

- Δαπάνες ελέγχου (Σώμα Ορκωτών Λογιστών, 
Ελεγκτών Μετόχων) 

- Προμήθεια πώλησης προτυπωμένων εισιτηρίων 

- Έξοδα διαιτησίας, χαρτόσημο συναλλαγματικών 
δανείων, πρόσθετων τελών, κ.λπ. μικροέξοδα 

- Ενοίκια γραφείων Κινήσεως και Σταθμαρχείων 

- Αποζημιώσεις πάσης φύσεως μελών Πειθαρχικού 
Υπηρεσιακού και Διοικητικού Συμβουλίου, κ.λπ. 

- Γραφικά έντυπα 

- Δημοσιεύσεις, συνδρομές και δαπάνες γραφείου Τύ¬ 
που και Δημοσίων Σχέσεων 

- Συντήρηση εγκαταστάσεων, επίπλων και σκευών 

- Είδη γραφείου, αναλώσιμα, έρανοι, δώρα, βοηθήματα 

- Μηχανογράφηση μισθοδοσίας, κ.λπ. υπηρεσιών 

- Γενικά κάθε δαπάνη που πραγματοποιεί ο Ο.Α.Σ.Θ. για 
την απρόσκοπτη λειτουργία του, σε υπηρεσίες, υλικά, α¬ 
ναλώσιμα κ.λπ. και δεν περιλαμβάνεται ρητά στις υπόλοι¬ 
πες κατηγορίες δαπανών, όπως αυτές περιγράφονται 
στο παρόν άρθρο. 

β. Με κοινή απόφαση των Υπουργών Οικονομικών και 
Μεταφορών και Επικοινωνιών, που εκδίδεται μετά από ει¬ 
σήγηση του Ο.Α.Σ.Θ. και γνώμη του Σ.Α.Σ.Θ., αναγνωρί¬ 
ζονται επιπλέον δαπάνες, οι οποίες προσαυξάνουν αντί¬ 
στοιχα τις γενικές δαπάνες της περίπτωσης α' της πα¬ 
ρούσας παραγράφου. 

γ. Οι ετήσιες προμήθειες του Ο.Α.Σ.Θ., εξαιρουμένων 
των αναφερομένων στο κεφάλαιο Β' του παρόντος άρ¬ 
θρου, πραγματοποιούνται με διαδικασίες και όρους, που 
θα καθορίζονται με αποφάσειςτου Διοικητικού Συμβουλί¬ 
ου αυτού ή με κανονισμό προμηθειών, που το Διοικητικό 
Συμβούλιο του Ο.Α.Σ.Θ. θα καθορίσει με απόφασή του. 

δ. Ως δαπάνες για τη χρήση του 2001 αναγνωρίζονται α¬ 
πό το Ελληνικό Δημόσιο οι αντίστοιχες δαπάνες της χρή¬ 
σης 1999, όπως αυτές προκύπτουν από τον Ισολογισμό, 
τα Αποτελέσματα Χρήσης και το Πιστοποιητικό Ελέγχου 
του Ορκωτού Λογιστή και οι οποίες ανέρχονται σε δραχ¬ 
μές δύο δισεκατομμύρια διακόσια δεκατρία εκατομμύρια 
εξακόσιες τριάντα οκτώ χιλιάδες τριακόσιες δεκατρείς 
(2.213.638.313). 


ε. Οι ως άνω δαπάνες για τις χρήσεις 2002 και εφεξής α¬ 
ναγνωρίζονται από το Ελληνικό Δημόσιο ως ίσες με τις 
δαπάνες κάθε προηγούμενης χρήσης, μειωμένες κατά 
ποσοστό: 

α. Δύοτοις εκατό (2%) για τις χρήσεις 2002 έως 2005 και 

β. Ένα τοις εκατό (1%) για τις χρήσεις 2006 έως και 
2009. 

Β. ΜΕΤΑΒΛΗΤΕΣ ΔΑΠΑΝΕΣ (Β) 

Για τον υπολογισμό των μεταβλητών δαπανών της πα¬ 
ραγράφου αυτής, ως χιλιομετρική διάνυση λαμβάνεταιτο 
άθροισμα των χιλιομέτρων που πραγματοποιούνται κάθε 
ημερολογιακό έτος από το σύνολο των λεωφορείων. Σε 
αυτή υπολογίζεται και η διαδρομή των λεωφορείων, από 
τους σταθμούς στέγασης προς τις αφετηρίες ή τα τέρμα¬ 
τα και αντιστρόφως, καθώς και τα υπηρεσιακά δρομολό¬ 
για. 

Η ετήσια χιλιομετρική διάνυση αναγράφεται στα βιβλία 
του Ο.Α.Σ.Θ. σύμφωνα μετά ημερήσια φύλλα κάθε οχήμα¬ 
τος και τις ενδείξεις των χιλιομετρητών των λεωφορείων. 

1. Δαπάνες καυσίμων (Β1) 

Περιλαμβάνεται το σύνολο των δαπανών προμήθειας 
των καυσίμων κίνησης των λεωφορείων του Ο.Α.Σ.Θ.. 

Μετά την έκδοση της προβλεπόμενης, από την παρά¬ 
γραφο 6 του άρθρου 1 του παρόντος νόμου, απόφασης έ¬ 
γκρισης της μελέτης εξοικονόμησης ενέργειας, αυτή ε¬ 
φαρμόζεται από τον Ο.Α.Σ.Θ.. 

2. Δαπάνες λιπαντικών (Β2) 

Περιλαμβάνεται το σύνολο των δαπανών προμήθειας 
των λιπαντικών συντήρησης των λεωφορείων του 
Ο.Α.Σ.Θ.. 

3. Δαπάνες ελαστικών (Β3) 

Περιλαμβάνεται το σύνολο των δαπανών προμήθειας ε¬ 
λαστικών και αναγόμωσης αυτών. 

Ως ελάχιστη διάρκεια ζωής κάθε ελαστικού, με ενδιά¬ 
μεση αναγόμωση αυτού, αναγνωρίζονται τα 150.000 χι¬ 
λιόμετρα. Στον αριθμό των ελαστικών ανά λεωφορείο δεν 
συμπεριλαμβάνεταιτο εφεδρικό. 

4. Οι ετήσιες προμήθειες του Ο.Α.Σ.Θ. σε καύσιμα, λι- 
παντικά και ελαστικά, καθώς και οι εργασίες αναγόμωσης 
ελαστικών, γίνονται με δημόσιους διαγωνισμούς, από 
τους οποίους αποδεικνύονται οι αντίστοιχες δαπάνες. 

Γ. ΕΠΙΧΕΙΡΗΜΑΤΙΚΟ ΚΕΡΔΟΣ (Γ) 

1. Το επιχειρηματικό κέρδος εκάστης χρήσης των μετό¬ 
χων του Ο.Α.Σ.Θ., απάτην 1.1.2001 και έως τη λήξη της 
παρούσας σύμβασης, υπολογίζεται: 

α. Επί των εσόδων της προηγούμενης χρήσης από κό¬ 
μιστρα και άλλες πηγές (εισπράξεις από εισιτήρια, κάρ¬ 
τες κ.λπ., έσοδα εκμισθωμένων λεωφορείων, έσοδα 
Ο.Α.Ε.Δ., έσοδα από διαφημίσεις, τόκοι έκτων καταθέσε¬ 
ων των πηγών εσόδων της παρούσας παραγράφου, λοι¬ 
πά έσοδα) χωρίς Φ.Π.Α., μη συνυπολογιζομένηςτης αντι¬ 
σταθμιστικής καταβολής. 

β. Επί του ύψους της λογιστικής αξίας κτήσεως των ε¬ 
πενδύσεων (πάγια), όπως αυτή αποτυπώνεται στον ισο¬ 
λογισμό της 31ης Δεκεμβρίου της προηγούμενης χρή¬ 
σης. 

2. Ειδικά για τη χρήση του 2001 (1.1.2001 έως 
31.12.2001) το επιχειρηματικό κέρδος υπολογίζεται: 

α. Σε ποσοστό 12,248% επί των εσόδων από κόμιστρα 
και άλλες πηγές, όπως αυτά καθορίζονται στον ισολογι¬ 
σμό της 31.12.1999 (12.246.270.831) και προσδιορίζονται 

στην περίπτωση α' της παραγράφου 1 του παρόντος κε¬ 
φαλαίου, προσαυξημένα κατά δύοτοις εκατό (2%), δηλα¬ 
δή επίτου ποσού των δώδεκα δισεκατομμυρίωντετρακο- 
σίων ενενήντα ενός εκατομμυρίων εκατόν ενενήντα πέντε 
χιλιάδων (12.491.195.000) δραχμών. 

β. Στο ποσοστό που θα προκόψει, ούτως ώστε υπολογι¬ 
ζόμενο επί της λογιστικής αξίας κτήσης των επενδύσεων 
(πάγια), όπως αυτή θα αποτυπωθεί στον ισολογισμό της 
31.12.2000, να αποδίδει επιχειρηματικό κέρδος ένα δισε¬ 
κατομμύριο πεντακόσια εκατομμύρια (1.500.000.000) 
δραχμές. 

3. Για τις χρήσεις 2002 και εφεξής: 

α. Το επιχειρηματικό κέρδος της περίπτωσης α'της πα¬ 
ραγράφου 1 του παρόντος άρθρου θα ορίζεται ως εξής: 

αα. Αν τα κόμιστρα (εισιτήρια, κάρτες κ.λπ.) διατηρού¬ 
νται σταθερά έναντι της προηγούμενης χρήσης, το ποσο¬ 
στό θα είναι ακριβώς ίσο με αυτό της προηγούμενης χρή¬ 
σης. 

ββ. Αν τα κόμιστρα αυξάνονται έναντι της προηγούμε¬ 
νης χρήσης, τότε το ποσοστό του επιχειρηματικού κέρ¬ 
δους μειώνεται έτσι ώστε, αναγόμενο επί των προβλεπό- 
μενων εσόδων χρήσης, όπως αυτά καθορίζονται ειδικό¬ 
τερα στην παρ. 2 του άρθρου έκτου της παρούσας 
οικονομικής συμφωνίας, να προκύπτει επιχειρηματικό 
κέρδος ίσο με το επιχειρηματικό κέρδος της προηγούμε¬ 
νης χρήσης. 

β. Το επιχειρηματικό κέρδος της περίπτωσης β'της πα¬ 
ραγράφου 1 του παρόντος κεφαλαίου, όπως θα προσδιο¬ 
ριστεί ως ποσοστό, διατηρείται σταθερό για όλη τη διάρ¬ 
κεια της σύμβασης. 

4. Τα ποσοστά επιχειρηματικού κέρδους, όπως αυτά 
προκύπτουν από την εφαρμογή του παρόντος άρθρου, 
στρογγυλοποιούνται σε αριθμό με τρία δεκαδικά ψηφία. 
Όταν το τέταρτο δεκαδικό ψηφίο είναι ο αριθμός 5 έως 9, 
τότε το τρίτο δεκαδικό ψηφίο αυξάνεται κατά μία μονάδα. 

Δ. ΑΠΟΣΒΕΣΕΙΣ 

1. (α) Μεταφορικών μέσων (Δ1) 

Ως χρόνος απόσβεσης των λεωφορείων και των άλλων 
μεταφορικών μέσων ιδιοκτησίας Ο.Α.Σ.Θ. ορίζονται τα 
δώδεκα (12) χρόνια. 

Ως αποσβεστέα αξία, κατ’ έτος, των λεωφορείων και άλ¬ 
λων μεταφορικών μέσων που αποκτήθηκαν από 1.1.2000 
έως 31.12.2000 ή θα αποκτηθούν μετά την ισχύ της πα¬ 
ρούσας οικονομικής συμφωνίας, λαμβάνεται η αξία κτή¬ 
σης αυτών, διαιρούμενη δια του δώδεκα (12). 

Ως αξία κτήσης των λεωφορείων και άλλων μεταφορι¬ 
κών μέσων που έχουν αποκτηθεί από τον Ο.Α.Σ.Θ. μέχρι 
την 31.12.1999, λαμβάνεται η αξία που καθορίζεται, σύμ¬ 
φωνα με την προϊσχύουσα σύμβαση, με την αριθμ. 
15/15.6.2000 απόφαση του Διαιτητικού Δικαστηρίου. Ως 
μη αποσβεσθέν υπόλοιπο λαμβάνεται η ως άνω καθορι¬ 
ζόμενη αξία, αφαιρουμένων των μέχρι 31.12.2000 απο¬ 
σβέσεων, ενώ η κατ’ έτος αποσβεστέα αξία ισούται με το 
μη αποσβεσθέν υπόλοιπο διαιρούμενο δια του υπολειπό- 
μενου χρόνου απόσβεσης, σύμφωνα με τα οριζόμενα 
στην παρούσα παράγραφο. 

(β) Ακινήτων (Δ2) 

Ως ακίνητα νοούνται τα οικόπεδα, κτίρια, περίπτερα, 
σταθμαρχεία και άλλα ακίνητα, μετά των παγίων ηλε- 
κτρομηχανολογικών εγκαταστάσεων αυτών. 

Ως χρόνος απόσβεσης ορίζονται τα τριάντα (30) έτη. 


Ως αποσβεστέα αξία κατ’ έτος λαμβάνεται η αξία κτή¬ 
σης αυτών διαιρούμενη δια του τριάντα (30). 

(γ) Μηχανημάτων και εργαλείων (Δ3) 

Ως μηχανήματα και εργαλεία νοούνται οι αντλίες καυσί¬ 
μων, τα μηχανουργικά εργαλεία, ως και πόσης φύσεως 
μηχανολογικός εξοπλισμός. 

Ως χρόνος απόσβεσης ορίζονται τα δώδεκα (12) χρό¬ 
νια. 

Ως αποσβεστέα αξία κατ’ έτος λαμβάνεται η αξία κτή¬ 
σης αυτών διαιρούμενη δια δώδεκα (12). 

Ειδικά η απόσβεση του μηχανογραφικού εξοπλισμού γί¬ 
νεται εντός πέντε (5) ετών και ως αποσβεστέα αξία κατ’ έ¬ 
τος λαμβάνεται η αξία κτήσης αυτών διαιρούμενη δια πέ¬ 
ντε (5). 

2. Τα παραπάνω εξ αποσβέσεων ποσά εντάσσονται 
στον ειδικό λογαριασμό του άρθρου 4 της συμβάσεως 
του ν. 3721/1957, όπως αυτό έχει σχηματισθεί μέχρι 
31.12.2000, για τη χρηματοδότηση ανανέωσης στόλου 
και λοιπών παγίων αυτού. Τόκοι και κάθε είδους αποδό¬ 
σεις των κεφαλαίων αυτών παραμένουν και προσαυξά¬ 
νουν τον ίδιο λογαριασμό. 

3. Σε περίπτωση που κάποιο από τα ως άνω περιουσια¬ 
κά στοιχεία έχει αποκτηθεί συνολικά ή εν μέρει από κον¬ 
δύλια της Ευρωπαϊκής Ένωσης ή του Ελληνικού Δημοσί¬ 
ου, η απόσβεση των περιουσιακών στοιχείων, κατά τα πο¬ 
σά αυτά, δεν βαρύνει τις αντίστοιχες χρήσεις. 

Άρθρο πέμπτο 

Υπολογισμός ετήσιων δαπανών Ο.Α.Σ.Θ. 

1. Οι δαπάνες κάθεχρήσηςτου Ο.Α.Σ.Θ. υπολογίζονται 
με τον εξής τύπο: 

Δ = Α1 + Α2 + Α3 + Α4 + Β1 + Β2 + Β3 + Γ + Δ1 + Δ2 
+ Δ3 
Όπου: 

Α1 = ενοίκια αμαξοστασίων και γραφείων διοίκησης 
Α2 = δαπάνες προσωπικού 
Α3 = πάγιες δαπάνες 

Α4 = γενικές δαπάνες παροχής υπηρεσιών και προμή¬ 
θειας υλικών, ανταλλακτικών και αναλωσίμων 
Β1 = δαπάνες καυσίμων 
Β2 = δαπάνες λιπαντικών 
Β3 = δαπάνες ελαστικών 
Γ = επιχειρηματικό κέρδος 
Δ1 = αποσβέσεις μεταφορικών μέσων 
Δ2 = αποσβέσεις ακινήτων 
Δ3 = αποσβέσεις μηχανημάτων και εργαλείων 
όπως αυτές οι δαπάνες ορίζονται στο άρθρο τέταρτο 
της παρούσας οικονομικής συμφωνίας. 

2. Σε περίπτωση μείωσης των δαπανών του Ο.Α.Σ.Θ. έ¬ 
ναντι της προηγούμενης χρήσης, πέραν των καθοριζομέ- 
νων στην παρούσα οικονομική συμφωνία, το ποσό που α¬ 
ντιστοιχεί σε αυτή, τη μείωση αποδίδεται στην επόμενη 
χρήση, κατά ποσοστό: 

α. Σαράντα τοις εκατό (40%) στους μετόχους του 
Ο.Α.Σ.Θ., καταβλητέο ως πρόσθετο επιχειρηματικό κέρ¬ 
δος. 

β. Σαράντα τοις εκατό (40%) στους εργαζόμενους του 
Ο.Α.Σ.Θ., ως πριμ παραγωγικότητας, και 
γ. Είκοσι τοις εκατό (20%) στο Ελληνικό Δημόσιο με ι¬ 
σόποση μείωση της αντισταθμιστικής καταβολής της ε¬ 
πόμενης χρήσης. 

3. Τοκοχρεολυτικές δόσεις εξόφλησης δανείων, που θα 
συνάψει ο Ο.Α.Σ.Θ. για οποιονδήποτε λόγο και αιτία, από 
οποιοδήποτε χρηματοπιστωτικό ίδρυμα της ημεδαπής ή 
αλλοδαπής, δεν επιβαρύνουν τις δαπάνες που λαμβάνο- 
νται υπόψη για τον καθορισμό της αντισταθμιστικής κα¬ 
ταβολής. 

Άρθρο έκτο 

Προϋπολογισμός ετήσιων εσόδων Ο.Α.Σ.Θ. για τον 
υπολογισμό της αντισταθμιστικής καταβολής 

1. Για τον υπολογισμό των εσόδων της χρήσης του 
2001, σύμφωνα με τις ρυθμίσεις της επόμενης παραγρά¬ 
φου, λαμβάνονται ως έσοδα χρήσης 2000, όπως αυτά ο¬ 
ρίζονται στην περίπτωση α' παράγραφος 1 κεφάλαιο Γ' 
του άρθρου τέταρτου, τα έσοδα που καταγράφονται στον 
ισολογισμό της 31.12.1999 (12.246.270.031 δρχ.) προ¬ 
σαυξημένα κατά δύο τοις εκατό (2%), ήτοι δώδεκα δισε¬ 
κατομμύρια τετρακόσια ενενήντα ένα εκατομμύρια εκα¬ 
τόν ενενήντα έξι χιλιάδες (12.491.196.000) δραχμές. 

2. Τα έσοδα έκαστης χρήσης, όπως αυτά προσδιορίζο¬ 
νται στην περίπτωση α' παράγραφος 1 κεφάλαιο Γ του 
άρθρου τέταρτου, καθορίζονται ως εξής: 

α. Αν δεν γίνεται αναπροσαρμογή κομίστρων προσαυ¬ 
ξάνονται κατά ποσοστό δύο τοις εκατό (2%) έναντι των ε¬ 
σόδων της προηγούμενης χρήσης. 

β. Αν γίνεται αναπροσαρμογή κομίστρων, προσαυξάνο¬ 
νται κατά ποσοστό ογδόντα τοις εκατό (80%) επί της δια¬ 
φοράς κατά τύπο κομίστρου. 

3. Αν ο Ο.Α.Σ.Θ. σε οποιαδήποτε χρήση αυξήσει τα έσο¬ 
δά του, πέραν των προβλεπόμενων στο παρόν άρθρο, τα 
επιπλέον έσοδα της χρήσης αποδίδονται στην επόμενη 
χρήση κατά ποσοστό: 

α. σαράντα τοις εκατό (40%) στους μετόχους του 
Ο.Α.Σ.Θ., ως πρόσθετο επιχειρηματικό κέρδος, 

β. σαράντα τοις εκατό (40%) στους εργαζόμενους του 
Ο.Α.Σ.Θ., ως πριμ παραγωγικότητας, και 

γ. είκοσι τοις εκατό (20%) στο Ελληνικό Δημόσιο με ι¬ 
σόποση μείωση της αντισταθμιστικής καταβολής της ε¬ 
πόμενης χρήσης. 

Άρθρο έβδομο 

Καθορισμός κομίστρων - Αντισταθμιστικής Καταβολής 

1. Με σκοπό την κάλυψη των δαπανών λειτουργίας του 
Ο.Α.Σ.Θ., όπως αυτές καθορίζονται στο άρθρο τέταρτο 
της παρούσας σύμβασης, περιλαμβανομένου του αναλο- 
γούντος Φ.Π.Α., υπολογίζεται το προσήκον κόμιστρο, με 
κοινή απόφαση των Υπουργών Οικονομικών και Μεταφο¬ 
ρών και Επικοινωνιών, η οποία εκδίδεταιτο Νοέμβριο κά¬ 
θε έτους και εφαρμόζεται από την 1η Ιανουάριου και για 
όλη τη διάρκεια της επόμενης χρήσης. Ειδικά για τη χρή¬ 
ση του 2001 ο καθορισμός των κομίστρων και της αντι¬ 
σταθμιστικής καταβολής δύναται να γίνει μέχρι 
30.6.2001. 

2. Για τον υπολογισμό του προσήκοντος κομίστρου ο 
Ο.Α.Σ.Θ. υποχρεούται να υποβάλλει στους Υπουργούς 
Οικονομικών και Μεταφορών και Επικοινωνιών το πρώτο 
δεκαήμερο του μήνα Οκτωβρίου τον προϋπολογισμό ε¬ 
σόδων και δαπανών της επόμενης χρήσης, σύμφωνα με 
τις ειδικές ρυθμίσεις (στόχους αύξησης εσόδων και μείω¬ 
σης δαπανών) και όλους τους όρους της παρούσας οικο¬ 
νομικής συμφωνίας, προκειμένου να καθοριστούν τα κό¬ 


μιστρα. Η υποβολή των πιο πάνω στοιχείων για τη χρήση 
του 2001 θα γίνει μέχρι 30.4.2001. 

3. Σε περίπτωση που δεν εγκριθεί το προσήκον κόμι¬ 
στρο, με την ίδια απόφαση των Υπουργών Οικονομικών 
και Μεταφορών και Επικοινωνιών καθορίζεται η αντισταθ¬ 
μιστική καταβολή της επόμενης χρήσης. Η αντισταθμιστι¬ 
κή καταβολή ισούται με τη διαφορά των δαπανών που α¬ 
ναγνωρίζονται από το Ελληνικό Δημόσιο, σύμφωνα με τα 
άρθρα τέταρτο και πέμπτο της παρούσας σύμβασης, μεί- 
ον τα έσοδα, όπως αυτά προκύπτουν από τις ρυθμίσεις 
του άρθρου έκτου της παρούσας σύμβασης. Σε περίπτω¬ 
ση μειωμένων εσόδων ή αυξημένων δαπανών, πέραν αυ¬ 
τών που καθορίζονται με την παρούσα οικονομική συμ¬ 
φωνία, δεν αυξάνεται η καταβλητέα αντισταθμιστική κα¬ 
ταβολή. 

4. Η αντισταθμιστική καταβολή, η οποία εγκρίνεται κα¬ 
τά τα ανωτέρω για κάθε χρήση, καταβάλλεται στον 
Ο.Α.Σ.Θ. σε δώδεκα (12) ισόποσες μηνιαίες δόσεις στο 
πρώτο δεκαήμερο κάθε μήνα. 

5. Η αντισταθμιστική καταβολή έκαστης χρήσης επανα¬ 
προσδιορίζεται με κοινή απόφαση των Υπουργών Οικο¬ 
νομικών και Μεταφορών και Επικοινωνιών, που εκδίδεται 
εντός έξι (6) μηνών από τη λήξη της προηγούμενης χρή¬ 
σης. Τυχόν θετική ή αρνητική διαφορά συμψηφίζεται και 
συνυπολογίζεται στις έξι (6) τελευταίες δόσεις καταβο¬ 
λής της αντισταθμιστικής καταβολής της χρήσης, οι ο¬ 
ποίες αναπροσαρμόζονται αντίστοιχα. 

Με την ίδια απόφαση οριστικοποιείται και η αντισταθμι¬ 
στική καταβολή της προηγούμενης χρήσης, η οποία συμ¬ 
ψηφίζεται στην επόμενη καταβλητέα δόση. 

6. Με την απόφαση καθορισμού των κομίστρων του 
Ο.Α.Σ.Θ. δύναται να καθορίζονται μεγαλύτερης τιμής ει¬ 
σιτήρια, τα οποία θα πωλούνται αποκλειστικά από οδη¬ 
γούς εντός των λεωφορείων, σε επιβάτες που δεν είναι ε¬ 
φοδιασμένοι με το προβλεπόμενο εισιτήριο. Με την ίδια 
απόφαση καθορίζεται και κάθε σχετικό θέμα. Οι εισπρά¬ 
ξεις από την πώληση των υπερτιμημένων εισιτηρίων απο¬ 
τελούν έσοδο του Ο.Α.Σ.Θ.. 

Άρθρο όγδοο 
Διάθεση αποθεματικών 

1. Τα αποθεματικά που έχουν σχηματισθεί σύμφωνα με 
το άρθρο 13 κεφάλαιο Β' παρ. γ' και κεφάλαιο Β' παρ. η' 
της κυρωθείσας με το ν.δ. 3721/1957 σύμβασης, όπως 
αυτό ισχύει, και καταγράφονται στον ισολογισμό και τα α¬ 
ποτελέσματα χρήσης της 31ης Δεκεμβρίου 2000, αποδί¬ 
δονται στο Ελληνικό Δημόσιο εντός του Α' εξαμήνου του 
2001 . 

2. Με απόφαση του Υπουργού Οικονομικών καθορίζε¬ 
ται η διαδικασία και κάθε άλλη λεπτομέρεια για την από¬ 
δοση των παραπάνω αποθεματικών στο Ελληνικό Δημό¬ 
σιο. 

Άρθρο ένατο 

Ασφαλιστικό Κεφάλαιο - Απόκτηση Αμαξοστασίων 

1. Το άρθρο 5 του ν.δ. 716/1970 (ΦΕΚ238 Α') τροποποι¬ 
είται ως εξής: 

«Για την ασφάλιση των περιουσιακών στοιχείων του 
Ο.Α.Σ.Θ. κατά κινδύνων πυράς, αστικής ευθύνης λόγω α¬ 
τυχημάτων με αυτοκίνητα αυτού, καθώς και για τις ίδιες 
ζημίες των αυτοκινήτων, συνιστάται δια του παρόντος ει- 

δικός λογαριασμός με την επωνυμία «ασφαλιστικό κεφά¬ 
λαιο». Ειδικά για την ασφάλεια πυράς των λεωφορείων 
και των υπηρεσιακών αυτοκινήτων, εφόσον αυτά παρα¬ 
μένουν στα αμαξοστάσια, επιτρέπεται από το κονδύλιο 
αυτό να ασφαλιστούν κατά πυράς, κατά ποσοστό 75% 
της αξίας τους, σε ασφαλιστικές εταιρείες που λειτουρ¬ 
γούν νόμιμα στην Ελλάδα. Το κεφάλαιο τούτο σχηματίζε¬ 
ται εκ ποσοστού 2% επί των ετήσιων εν γένει εσόδων του 
Ο.Α.Σ.Θ. από της χρήσης 1970 έως και της χρήσης 2000 
και από της χρήσης 2001 και εφεξής ποσοστό δύο τοις ε¬ 
κατό (2%) επί των δαπανών της παραγράφου 2 του κεφα¬ 
λαίου Α'του άρθρου τέταρτου της πα-ρούσας σύμβασης 
(δαπάνες προσωπικού). Το ποσοστό αυτό δύναται να αυ- 
ξομειώνεται με απόφαση των Υπουργών Οικονομικών και 
Μεταφορών και Επικοινωνιών, μετά από γνώμη του Δ.Σ. 
του Ο.Α.Σ.Θ.. Αντο ασφαλιστικό κεφάλαιο υπερβείτοτρι- 
πλάσιο των ετήσιων κρατήσεων υπέρ του λογαριασμού 
αυτού, το επιπλέον ποσό συμψηφίζεται με την αντισταθ¬ 
μιστική καταβολή της επόμενης χρήσης, η οποία μειώνε¬ 
ται ισόποσα. 

2. Εντός οκτώ (8) μηνών από την έναρξη ισχύος του πα¬ 
ρόντος νόμου, το Δ.Σ. του Ο.Α.Σ.Θ. δύναται, εφόσον το 
κρίνει σκόπιμο, να προβεί στην έκδοση πλήρως αιτιολο¬ 
γημένης, με τεχνικοοικονομικά στοιχεία, απόφασής του, 
περί του εάν συμφέρει σε αυτόν να αποκτήσει με αγορά ή 
με χρηματοδοτική μίσθωση, τα αμαξοστάσια και γραφεία 
διοίκησης μετά των εγκαταστάσεων, που έχει μισθώσει α¬ 
πό το συνεταιρισμό «ΗΡΑΚΛΗΣ». Σε περίπτωση που ο 
Ο.Α.Σ.Θ. διαπιστώσει ότι συμφέρει η αγοράτων ως άνω α¬ 
κινήτων και λάβει σχετική απόφαση αγοράς το Διοικητικό 
Συμβούλιο αυτού, τότε θα υποβληθεί η ως άνω απόφαση, 
μέχρι 30 Σεπτεμβρίου 2001, στους Υπουργούς Οικονομι¬ 
κών και Μεταφορών και Επικοινωνιών, οι οποίοι, με από¬ 
φασή τους, θα εγκρίνουν την αγορά ή μη των ως άνω ακι¬ 
νήτων και τους όρους απόκτησης αυτών, μετά από σύμ¬ 
φωνη γνώμη και του συνεταιρισμού «ΗΡΑΚΛΗΣ». 

Με την ίδια απόφαση θα καθορισθούντα σχετικά με την 
απόσβεση αυτών των περιουσιακών στοιχείων και κάθε 
σχετική λεπτομέρεια. 

Άρθρο δέκατο 

Εκσυγχρονισμός και βελτίωση των 
παρεχόμενων υπηρεσιών 

1. Γιατον εκσυγχρονισμό και τη βελτίωση της ποιότητας 
των παρεχόμενων υπηρεσιών, ο Ο.Α.Σ.Θ. υποχρεούται: 

α. Στην αντικατάσταση από 1.1.2002 των λεωφορείων 
που συμπληρώνουν την ηλικία των δώδεκα (12) ετών από 
την ημερομηνία πρώτης κυκλοφορίας αυτών. 

β. Στον εξοπλισμό με σύστημα κλιματισμού όλων των 
λεωφορείων που στις 31.12.2002 δεν συμπληρώνουν την 
ηλικία των οκτώ (8) ετών. 

γ. Στην προμήθεια, μετά την 1.1.2001, λεωφορείων ε¬ 
φοδιασμένων με σύστημα κλιματισμού και σύστημα πρό¬ 
σβασης εμποδιζόμενων ατόμων. 

2. Μέχρι 30.6.2001 ο Ο.Α.Σ.Θ. υποχρεούται στην κα¬ 
τάρτιση και έκδοση Χάρτη Υποχρεώσεων προς τον Κατα¬ 
ναλωτή (Χ.Υ.Κ.), ο οποίος εγκρίνεται με απόφαση του 
Σ.Α.Σ.Θ.. ΟΧ.Υ.Κ. καθορίζει τις υπηρεσίες και τους όρους 
παροχής των υπηρεσιών του Ο.Α.Σ.Θ. προς τους κατανα¬ 
λωτές, καθώς επίσης και τη διαδικασία αποζημίωσης αυ¬ 
τών από τον Ο.Α.Σ.Θ.. 


Άρθρο ενδέκατο 

Έλεγχος Ο.Α.Σ.Θ. από Ελληνικό Δημόσιο 

1. Με κοινή απόφαση των Υπουργών Οικονομικών και 
Μεταφορών και Επικοινωνιών δύναται να ανατίθεται, ο¬ 
ποτεδήποτε, σε ορκωτούς ελεγκτές, πραγματογνώμονες 
ή άλλα ελεγκτικά όργανα, ο έλεγχος της διαχείρισης και 
λειτουργίας του Ο.Α.Σ.Θ., ιδίως των στοιχείων που αφο¬ 
ρούν τις δαπάνες ή τα έσοδα του Ο.Α.Σ.Θ. και κατ’ επέ¬ 
κταση την αντισταθμιστική καταβολή. 

2. Η Διοίκηση και οι υπηρεσίες του Ο.Α.Σ.Θ. υποχρεού- 
νται να παρέχουν κάθε στοιχείο που ζητείται από τους ε¬ 
λεγκτές το συντομότερο δυνατόν και να συνδράμουν 
στην απρόσκοπτη, έγκαιρη και ουσιαστική διενέργεια του 
ελέγχου και τη σύνταξη σχετικής έκθεσης από τους τε¬ 
λευταίους. 

3. Σε περίπτωση προσφυγής στο Διαιτητικό Δικαστήριο, 
σύμφωνα με τις ρυθμίσεις του άρθρου δωδέκατου της 
παρούσας σύμβασης, ο Ο.Α.Σ.Θ. υποχρεούται στην πα¬ 
ροχή όλων των αιτουμένων στοιχείων από τους ελεγκτές 
ή τους πραγματογνώμονες της παραγράφου 1 του παρό¬ 
ντος άρθρου. Σε περίπτωση άρνησηςτου Ο.Α.Σ.Θ. να πα¬ 
ρέχει τα ως άνω στοιχεία, εάν μεν έχει ασκήσει προσφυγή 
ο Ο.Α.Σ.Θ., το Διαιτητικό Δικαστήριο αναβάλλει υποχρε¬ 
ωτικά τη συζήτηση της προσφυγής μέχρι την παροχή των 
αιτουμένων στοιχείων στους ελεγκτές και τη σύνταξη έκ¬ 
θεσης από αυτούς, εάν δε έχει ασκήσει προσφυγή το Ελ¬ 
ληνικό Δημόσιο, το Διαιτητικό Δικαστήριο διατάσσει τη 
παροχή από τον Ο.Α.Σ.Θ. των αιτουμένων από τους ελε¬ 
γκτές στοιχείων. 

Άρθρο δωδέκατο 
Διαιτησία 

1. Το Ελληνικό Δημόσιο ή ο Ο.Α.Σ.Θ., για την άρση κάθε 
διαφωνίας επί της εφαρμογής της οικονομικής συμφω¬ 
νίας του παρόντος νόμου, δύνανται να προσφύγουν σε 
τριμελές Διαιτητικό Δικαστήριο, που αποτελείται από: 

α. Τον Πρόεδρο του Αρείου Πάγου. 

β. Ένα (1) μέλος εκ των εν ενεργεία ή υπηρετησάντων 
μελών του Νομικού Συμβουλίου του Κράτους, οριζόμενο 
από τον Υπουργό Οικονομικών και 

γ. Ένα (1) μέλος εκ των εν ενεργεία ή υπηρετησάντων 
μελών του Αρείου Πάγου, οριζόμενο από τον Ο.Α.Σ.Θ.. 

2. Η αίτηση προσφυγής για επίλυση διαφοράς στο Διαι¬ 
τητικό Δικαστήριο κοινοποιείται με απόδειξη παραλαβής 
εντός πέντε (5) ημερών στον αντισυμβαλλόμενο και η εκ¬ 
δίκασή της ορίζεται μετά από διάστημα τουλάχιστον σα¬ 
ράντα πέντε (45) ημερών, εντός του οποίου δύναται να 
κατατεθεί, από το έτερο μέρος, σχετική τεχνική έκθεση - 
πραγματογνωμοσύνη, η οποία αξιολογείται κατά την εκ¬ 
δίκαση της προσφυγής. 

3. Κατά τα λοιπά εφαρμόζονται όλες οι διατάξεις, ου¬ 
σιαστικές και δικονομικές, που έχουν συμφωνηθεί στο άρ¬ 
θρο 15 της μεταξύ Ο.Α.Σ.Θ. και Ελληνικού Δημοσίου συμ- 
βάσεως, της υπογραφείσης κατ’ άρθρο 22 του ν.δ. 
3721/1957 σε συνδυασμό προς τις διατάξεις του άρθρου 
13 του ν. 3159/1955. 

4. Η προβλεπόμενη αποζημίωση του Διαιτητικού Δικα¬ 
στηρίου καταβάλλεται από τον προσφεύγοντα στη διαι¬ 
τησία. 

Άρθρο δέκατο τρίτο 
Καταγγελία της σύμβασης 

1. Οι διατάξεις του άρθρου 19 παράγραφοι 1 και 2 της 
υπογραφείσας, κατ’ εξουσιοδότηση του άρθρου 22 του 
ν.δ. 3721/1957, αρχικής συμβάσεως μεταξύ Ελληνικού 
Δημοσίου και Ο.Α.Σ.Θ. διατηρούνται σε ισχύ. Στην παρά¬ 
γραφο 1 του άρθρου 19 προστίθεται η ακόλουθη περί¬ 
πτωση: 

"δ. Για πράξεις ή παραλείψεις διάτων οποίων ο Ο.Α.Σ.Θ. 
επιχειρεί να αποκομίσει ο ίδιος ή άλλος παράνομο περι¬ 
ουσιακό όφελος εις βάρος του Ελληνικού Δημοσίου." 

2. Καταγγελία της σύμβασης από το Ελληνικό Δημόσιο 
συνεπάγεται εφαρμογή των διατάξεων της σύμβασης, 
που εφαρμόζονται στο συμβατικό χρόνο λήξης αυτής. 

Άρθρο δέκατο τέταρτο 
Τελικές διατάξεις 

Από την υπογραφή της σύμβασης αυτής καταργείται 
κάθε αντίθετη διάταξη και όρος, που έχει περιληφθεί στη 
σύμβαση που υπεγράφη κατ’ εξουσιοδότηση του άρθρου 
22του ν.δ. 3721/1957 και σε εκτέλεση του ν. 866/1979, κα¬ 
θώς και κάθε αντίθετη διάταξη και όρος που έχει ρυθμι¬ 
στεί με νόμο, προεδρικό διάταγμα ή υπουργική απόφαση. 

ΓΙΑ ΤΟ ΕΛΛΗΝΙΚΟ 

ΔΗΜΟΣΙΟ ΓΙΑ ΤΟΝ Ο.Α.Σ.Θ.» 

Άρθρο 9 

Ανάθεση έργου σε νέο φορέα 

1. Αν ο Ο.Α.Σ.Θ. δεν δεχθεί να συνάψει τη σύμβαση ε¬ 
ντός τριάντα (30) ημερών από την ισχύ του παρόντος νό¬ 
μου, με κοινή απόφαση των Υπουργών Οικονομικών και 
Μεταφορών και Επικοινωνιών, προκηρύσσεται δημόσιος 
διαγωνισμός, για την ανάθεση της εκτέλεσης και εκμε¬ 
τάλλευσης των αστικών συγκοινωνιών της περιοχής ευ¬ 
θύνης του Ο.Α.Σ.Θ. σε άλλο φορέα. 

2. Με την ίδια απόφαση καθορίζονται οι όροι, οι προϋ¬ 
ποθέσεις και κάθε σχετικό θέμα για τη διενέργεια του δια¬ 
γωνισμού και την ανάθεση του έργου. Η ανάθεση πρέπει 
να ολοκληρωθεί μέχρι 31.12.2001. 

3. Αν δεν υπογράφει η σύμβαση που προβλέπεται στο 
άρθρο 8, η κυρωθείσα με το ν.δ. 3721/1957 οικονομική 
συμφωνία μεταξύ Ελληνικού Δημοσίου - Ο.Α.Σ.Θ., όπως 
αυτή παρατάθηκε με το ν. 866/1979, παρατείνεται μέχρι 
την ανάθεση του έργου στο νέο φορέα. 

Άρθρο 10 
Λοιπές διατάξεις 

1. α. Με απόφαση του Υπουργού Μεταφορών και Επι¬ 
κοινωνιών ανατίθεται σε μέλη των δευτεροβάθμιων επι¬ 
τροπών πρακτικής εξέτασης υποψηφίων οδηγών αυτοκι¬ 
νήτων και μοτοσικλετών, του άρθρου 18 της αριθμ. 
58930/480/15.4.1999 (ΦΕΚ526 Β') απόφασης του Υπουρ¬ 
γού Μεταφορών και Επικοινωνιών, που καλούνται εφεξής 
Επιθεωρητές Εξετάσεων Υποψηφίων Οδηγών (Ε.Ε.Υ.Ο.), 
η εποπτεία και ο έλεγχος της θεωρητικής και πρακτικής 
εκπαίδευσης και της θεωρητικής και πρακτικής εξέτασης 
υποψηφίων οδηγών αυτοκινήτων και μοτοσικλετών, κα¬ 
θώς και της επανεξέτασης επιτυχόντων στις πρακτικές ε¬ 
ξετάσεις υποψηφίων οδηγών αμέσως μετά το πέρας της 


εξέτασης και πριν τη χορήγηση της άδειας οδήγησης, σε 
κάθε υπηρεσία Μεταφορών και Επικοινωνιών των Νομαρ¬ 
χιακών Αυτοδιοικήσεων. 

β. Με όμοια απόφαση προσδιορίζεται ο αναγκαίος α¬ 
ριθμός των Ε.Ε.Υ.Ο., η διαδικασία και τα όργανα επιλο¬ 
γής, οι προϋποθέσεις, τα ουσιαστικά και τυπικά προσό¬ 
ντα επιλογής και κάθε σχετική λεπτομέρεια. 

γ. Ο Γ ενικός Επιθεωρητής του Σώματος Ελεγκτών Επι¬ 
θεωρητών του Υπουργείου Μεταφορών και Επικοινωνιών 
(του άρθρου 19 του ν. 2671/1998 - ΦΕΚ289 Α'), εποπτεύ¬ 
ει την επιλογή, επιμόρφωση, οργάνωση και το έργο των 
Ε.Ε.Υ.Ο.. 

δ. Η συμμετοχή των επιτυχόντων υποψηφίων οδηγών 
σε επανεξέταση, σύμφωνα με το στοιχείο α', είναι υπο¬ 
χρεωτική. Με απόφαση του Υπουργού Μεταφορών και Ε¬ 
πικοινωνιών καθορίζονται τα κριτήρια επιλογής των επα- 
νεξεταζομένων, το ελάχιστο ποσοστό των επανεξεταζο- 
μένων και κάθε άλλη λεπτομέρεια για την εφαρμογή της 
παρούσας παραγράφου. 

ε. Οιπροβλεπόμενες στο στοιχείο α' αρμοδιότητες μπο¬ 
ρεί να ασκούνται παραλλήλως και από τους Επιθεωρητές 
- Ελεγκτές του Σώματος Επιθεωρητών Ελεγκτών του Υ¬ 
πουργείου Μεταφορών και Επικοινωνιών. 

στ. Με προεδρικό διάταγμα, που εκδίδεται με πρόταση 
του Υπουργού Μεταφορών και Επικοινωνιών, καθορίζεται 
σύστημα επιβολής διοικητικών κυρώσεων στους εκπαι¬ 
δευτές υποψηφίων οδηγών, στους εξεταστές υποψηφίων 
οδηγών, στους επιθεωρητές εξετάσεων υποψηφίων οδη¬ 
γών και στους υποψήφιους οδηγούς. Με το σύστημα κυ¬ 
ρώσεων καθορίζονται: 

αα. Για τους εκπαιδευτές υποψηφίων οδηγών, η διάρ¬ 
κεια αφαίρεσης της άδειας άσκησης επαγγέλματος εκ- 
παιδευτού υποψηφίων οδηγών, η οποία μπορεί να είναι 
προσωρινή ή και οριστική σε περίπτωση υποτροπής. 

ββ. Γ ια τους εξεταστές υποψηφίων οδηγών, η στέρηση 
του δικαιώματος εξέτασης υποψηφίων οδηγών προσωρι¬ 
νά ή οριστικά σε περίπτωση υποτροπής, η υποχρεωτική 
παρακολούθηση ειδικών επιμορφωτικών σεμιναρίων 
κ.λπ.. 

γγ. Για τους υποψήφιους οδηγούς, η στέρηση του δι¬ 
καιώματος απόκτησης της άδειας οδήγησης, η παραπο¬ 
μπή αυτών σε επανεξέταση σύμφωνα με τις ρυθμίσειςτης 
παραγράφου 8 του άρθρου 13 του ν. 2669/1999, καθώς 
και η υποχρέωση παρακολούθησης πρόσθετων μαθημά¬ 
των θεωρητικής ή πρακτικής εκπαίδευσης προ της επα¬ 
νεξέτασης. 

η. Με κοινή απόφαση των Υπουργών Οικονομικών και 
Μεταφορών και Επικοινωνιών καθορίζεται η αμοιβή των 
Ε.Ε.Υ.Ο., κατά παρέκκλιση κάθε άλλης διάταξης, η οποία 
θα βαρύνει τον προϋπολογισμό του ν.δ. 638/1970 του Υ¬ 
πουργείου Μεταφορών και Επικοινωνιών. 

2. Επιτρέπεται η ταξινόμηση καινουργών διασκευασμέ¬ 
νων επιβατικών αυτοκινήτων ή μεταχειρισμένων που έ¬ 
χουν διασκευαστεί στη χώρα μας ή στο εξωτερικό ή η δια¬ 
σκευή κυκλοφορούντων επιβατικών ιδιωτικής χρήσης αυ¬ 
τοκινήτων, που προορίζονται για τη μεταφορά ατόμων με 
ειδικές ανάγκες. Με απόφαση του Υπουργού Μεταφορών 
και Επικοινωνιών καθορίζονται οι τεχνικές προδιαγρα¬ 
φές, οι όροι, οι προϋποθέσεις και κάθε άλλη λεπτομέρεια 
για την έγκριση της διασκευής, την ταξινόμηση και κυ¬ 
κλοφορία των ως άνω αυτοκινήτων. 

3. Στο τέλος της παραγράφου 2 του άρθρου 8 του ν. 

2801 /2000 (ΦΕΚ 46 Α') προστίθενταιτα ακόλουθα εδάφια: 

«Η πρόταση του οικείου Δημοτικού Συμβουλίου μπορεί 
να γίνει ύστερα από αίτηση ιδιοκτητών Ε.Δ.Χ. αυτοκινή¬ 
των, που έχουν έδρα το ίδιο δημοτικό διαμέρισμα. 

Αν το Δημοτικό Συμβούλιο μέσα σε αποκλειστική προ¬ 
θεσμία δύο (2) μηνών από την υποβολή της αίτησης, δεν 
διατυπώσει την πρότασή του στην αρμόδια υπηρεσία Με¬ 
ταφορών και Επικοινωνιών της οικείας Νομαρχιακής Αυ¬ 
τοδιοίκησης, ο Νομάρχης, μετά από γνώμη της Νομαρ¬ 
χιακής Επιτροπής, αποφασίζει και χωρίς την πρόταση του 
οικείου Δημοτικού Συμβουλίου, είτε αυτεπαγγέλτως είτε 
ύστερα από αίτηση των ιδιοκτητών Ε.Δ.Χ. αυτοκινήτων. Η 
αίτηση υποβάλλεται στην υπηρεσία Μεταφορών και Επι¬ 
κοινωνιών της οικείας Νομαρχιακής Αυτο-διοίκησης και 
συνοδεύεται από βεβαίωση του δήμου ότι παρήλθε η α¬ 
νωτέρω αποκλειστική προθεσμία ή αντίγραφο της αίτη¬ 
σης που κατατέθηκε στο δήμο.» 

4. Η παράγραφος 2 του άρθρου 6 του ν. 2465/1997, ό¬ 
πως αυτή προστέθηκε μετά την παράγραφο 3 του άρ¬ 
θρου 16 του ν.δ. 102/1973 και αντικαταστάθηκε από την 
παράγραφο 4 του άρθρου 7 και το άρθρο 18 του ν. 2801/ 
2000 (ΦΕΚ46Α'), καταργείται. 

5. Το τελευταίο εδάφιο της παραγράφου 2 του άρθρου 
9 του ν. 2465/1997 (ΦΕΚ 28 Α') αντικαθίσταται ως εξής: 

«Η χορήγηση στους φορείς της παραγράφου 1 άδειας 
κυκλοφορίας Ε.Ι.Χ., Λ.Ι.Χ. ή Φ.Ι.Χ. αυτοκινήτων γίνεται με 
απόφαση του Υπουργού Μεταφορών και Επικοινωνιών.» 

6. Με αποφάσεις του Υπουργού Μεταφορών και Επικοι¬ 
νωνιών καθορίζονται κατηγορίες φυσικών ή νομικών προ¬ 
σώπων (όπως Ν.Π.Ι.Δ., σωματεία, μη κερδοσκοπικές ορ¬ 
γανώσεις, σύλλογοι, επιχειρήσεις), στα οποία μπορεί να 
δίδεται το δικαίωμα ταξινόμησης και κυκλοφορίας λεω¬ 
φορείων αυτοκινήτων ιδιωτικής χρήσης, για τη μεταφορά 
προσώπων που έχουν άμεση σχέση με το επιτε-λούμενο 
από αυτούς έργο. 

Με τις ίδιες αποφάσεις καθορίζονται οι προϋποθέσεις, 
η διαδικασία, τα δικαιολογητικά, το μεταφορικό έργο, κα¬ 
θώς και κάθε άλλη αναγκαία λεπτομέρεια για την εφαρ¬ 
μογή της παρούσας διάταξης. 

7. Στο άρθρο 2 του ν.δ. 49/1968 (ΦΕΚ 294 Α') προστίθε¬ 
ται παράγραφος 12, η οποία έχει ως εξής: 

«12. Με αποφάσεις του Υπουργού Μεταφορών και Επι¬ 
κοινωνιών καθορίζονται κατηγορίες φυσικών ή νομικών 
προσώπων (όπως Ν.π.δ.Δ., Ν.Π.Ι.Δ., σωματεία, μη κερδο¬ 
σκοπικές οργανώσεις, σύλλογοι, πολιτικά κόμματα, κατη¬ 
γορίες επαγγελματιών), στα οποία μπορεί να δοθεί το δι¬ 
καίωμα ταξινόμησης φορτηγών ιδιωτικής χρήσης αυτοκι¬ 
νήτων, τα οποία είναι απαραίτητα για την άσκηση του 
επαγγέλματος ή την επίτευξη του σκοπού τους. 

Με την ίδια αυτή απόφαση καθορίζονται οι προϋποθέ¬ 
σεις, η διαδικασία, τα δικαιολογητικά, το μεταφορικό έρ¬ 
γο και κάθε άλλη αναγκαία λεπτομέρεια για τη χορήγηση 
των αδειών κυκλοφορίας των Φ.Ι.Χ. αυτοκινήτων του 
προηγούμενου εδαφίου.» 

8. α. Οι διατάξεις των άρθρων 5,6,7,8,9,10,11,12,13 
και 14 του ν. 2730/1999 (ΦΕΚ 130 Α'), εφαρμόζονται στον 
Οργανισμό Σιδηροδρόμων Ελλάδος (Ο.Σ.Ε.) και στις ε¬ 
ταιρείες ή επιχειρήσεις του Δημοσίου ή του δημόσιου το¬ 
μέα που εκτελούν ως φορείς ή διαχειρίζονται για λογα¬ 
ριασμό αυτού την εκτέλεση σιδηροδρομικών έργων του 
προαστιακού σιδηροδρόμου που εξυπηρετείτις εξής δια¬ 
δρομές: 


- Πειραιά - Αθήνα - Συγκοινωνιακό Κέντρο 

Αχαρνών - Αεροδρόμιο Σπάτων (Μαρκόπουλο - 

Λαύριο) 

- Συγκοινωνιακό Κέντρο Αχαρνών - Οινόη - Χαλκίδα 

- Οινόη - Θήβα 

- Συγκοινωνιακό Κέντρο Αχαρνών - Ισθμός - Κόρινθος 

Κιάτο 

- Ισθμός - Λουτράκι. 

Όλες οι μέχρι τη δημοσίευση του παρόντος ισχύουσες, 
για τον Ο.Σ.Ε. καιτις πιο πάνω εταιρείες, διατάξεις νόμων, 
διαταγμάτων και υπουργικών αποφάσεων, που αφορούν 
τη συμμετοχή των αρμόδιων οργάνων στις διαδικασίες 
των απαλλοτριώσεων, που κηρύσσονται υπέρ του Ο.Σ.Ε., 
εξακολουθούν να ισχύουν. Όπου στις προαναφερόμενες 
διατάξεις αναφέρεται ο Υπουργός Πολιτισμού νοείται ο 
Υπουργός Μεταφορών και Επικοινωνιών και όπου αναφέ- 
ρονται «Όργανα και Υπηρεσίες» νοούνται τα Όργανα και 
οι Υπηρεσίες των παραπάνω εταιρειών. 

β. Επί των απαλλοτριώσεων των ως άνω εταιρειών, των 
οποίων οι διαδικασίες κήρυξης ή συντέλεσης δεν έχουν ο¬ 
λοκληρωθεί μέχρι τη δημοσίευση του παρόντος, εφαρ¬ 
μόζονται εφεξής οι διατάξεις που αναφέρονται στο στοι¬ 
χείο α', καθώς και οι διατάξεις της παραγράφου 6 (υπο- 
παράγραφος 1) του άρθρου δέκατου του ν.1955/ 1991 
(ΦΕΚ 112 Α'), όπως αυτές προστέθηκαν με την παράγρα¬ 
φο 1 του άρθρου 16 του ν. 2308/1995 (ΦΕΚ 114 Α'). 

9. Η παράγραφος 1 του άρθρου 54του Κ.Ο.Κ., που κυ¬ 
ρώθηκε με το ν. 2696/1999 (ΦΕΚ 57 Α'), αντικαθίσταται ως 
εξής: 

«1. Τα οδικά οχήματα επιτρέπεται να έλκουν άλλο όχη¬ 
μα. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων και Μεταφορών και Ε¬ 
πικοινωνιών, για τα αυτοκίνητα οχήματα, και απόφαση 
του Υπουργού Περιβάλλοντος, Χωροταξίας και Δημό¬ 
σιων Έργων, για τα μηχανήματα έργων, μπορεί να επι¬ 
τρέπεται η έλξη περισσοτέρων του ενός ρυμουλκουμέ¬ 
νων και να επιβάλλονται περιορισμοί στην κυκλοφορία 
των συρμών αυτών.» 

10. Στο άρθρο 2 του ν.δ. 638/1970 (ΦΕΚ 173 Α'), όπως ι¬ 
σχύει, προστίθεται στοιχείο ιδ' ως εξής: 

«ιδ. Με κοινές αποφάσεις των Υπουργών Οικονομικών 
και Μεταφορών και Επικοινωνιών, που δημοσιεύονται 
στην Εφημερίδα της Κυβερνήσεως, μπορούν να καθορί¬ 
ζονται και άλλες δαπάνες που είναι σχετικές με τις δρα¬ 
στηριότητες και το αντικείμενο του Υπουργείου Μεταφο¬ 
ρών και Επικοινωνιών.» 

11. Στο τέλος της περίπτωσης α'της παραγράφου 2του 
άρθρου 1 του ν. 1437/1984, όπως αυτή συμπληρώθηκε με 
την παράγραφο 1 του άρθρου 8 του ν.2801/2000 (ΦΕΚ 46 
Α'), προστίθεται εδάφιο ως εξής: 

«Ο Δήμος Καλυβιών - Θορικού περιλαμβάνεται στα όρια 
της ενιαίας διοικητικής μονάδας της περιοχής Αθηνών - 
Πειραιώς και Περιχώρων.» 

12. Στο τέλος της παραγράφου 3 του άρθρου 1 του ν. 
2671/1998 (ΦΕΚ 289 Α') προστίθεται δεύτερο εδάφιο ως 
ακολούθως: 

«Μπορεί να ιδρύει θυγατρικές εταιρείες οποιασδήποτε 
μορφής ή να συμμετέχει σε επιχειρήσεις ή κοινοπραξίες ε¬ 
ταιρειών με αντικείμενο την παροχή και εκμετάλλευση υπη¬ 
ρεσιών, που δεν έχουν σχέση με το μεταφορικό του έργο.» 

13. Στην παράγραφο 3 του άρθρου 5 του ν. 2801/2000 
και μετά τη φράση «μικτού βάρους μέχρι 2.500 χιλιο- 

γράμμων» προστίθεται η φράση «ή ωφέλιμου φορτίου μέ¬ 
χρι 1.300 χιλιογράμμων». 

14. Η παράγραφος 2 του άρθρου 4 του ν. 1437/1984 
(ΦΕΚ 59 Α') αντικαθίσταται ως εξής: 

«2. Αν δικαιούχοι των νέων αδειών κυκλοφορίας επιβα¬ 
τηγών δημόσιας χρήσης (Ε.Δ.Χ.) αυτοκινήτων, με έδρα 
πρωτεύουσα νομού ή με διοικητική μονάδα με πληθυσμό, 
σύμφωνα με την τελευταία γενική απογραφή, άνω των δέ¬ 
κα χιλιάδων (10.000) κατοίκων, είναι φυσικά πρόσωπα, 
χορηγείται μία άδεια σε δύο (2) δικαιούχους κατά ίσα μέ¬ 
ρη. Στους πολύτεκνους με έξι (6) παιδιά και άνω χορηγεί¬ 
ται ακέραιη άδεια. Ακέραιες είναι οι χορη-γούμενες άδει¬ 
ες κυκλοφορίας Ε.Δ.Χ. αυτοκινήτων της περίπτωσης β' 
της προηγούμενης παραγράφου.» 

15. Στο άρθρο 19 του ν. 2671/1998 (ΦΕΚ 289 Α') προστί¬ 
θεται η εξής παράγραφος: 

«10. Ο Γενικός Επιθεωρητής και οι Επιθεωρητές - Ελε¬ 
γκτές του Υπουργείου Μεταφορών και Επικοινωνιών δεν ε¬ 
ξετάζονται και δεν διώκονται για γνώμη που διατύπωσαν 
κατά την άσκηση των καθηκόντων τους. Εξαιρούνται των 
ανωτέρω η περίπτωση δόλου, η παραβίαση του απορρή¬ 
του των πληροφοριών και στοιχείων που περιήλθαν σε 
γνώση τους κατά την άσκηση των καθηκόντων τους και η 
παράβαση του καθήκοντος εχεμύθειας, στην οποία υπο- 
χρεούνται οι υπηρετούντες στο Σ.Ε.Ε.Υ.Μ.Ε. και μετά την 
αποχώρησή τους από αυτό. Στην περίπτωση κατά την ο¬ 
ποία ο Γενικός Επιθεωρητής και οι Επιθεωρητές - Ελεγκτές 
διώκονται ή ενάγονται για πράξεις ή παραλείψεις στις ο¬ 
ποίες προέβησαν κατά την εκτέλεση των καθηκόντων 
τους, μπορούν να παρίστανται ενώπιον των δικαστηρίων 
με μέλη του Νομικού Συμβουλίου του Κράτους (Ν.Σ.Κ.), υ¬ 
πό την προϋπόθεση ότι το σχετικό αίτημα θα εγκριθεί από 
τον Πρόεδρο του Ν.Σ.Κ.. Οι διατάξεις αυτές ισχύουν ανα¬ 
δρομικά από την ημερομηνία ισχύος του ν. 2671/1998. 

16. Στο δεύτερο εδάφιο της παρ. 4 του άρθρου 17 του 

ν. 2527/1997 (ΦΕΚ 206 Α') και μετά τη φράση «.στο 

Συνήγορο του Πολίτη, «προστίθεταιη φράση «.στο 

Σώμα Ελεγκτών - Επιθεωρητών του Υπουργείου Μεταφο¬ 
ρών και Επικοινωνιών». 

17. Μετά το πρώτο εδάφιο τηςπαρ.4του άρθρου 16του 
ν. 2592/1998 (ΦΕΚ57Α') προστίθεται νέο εδάφιο ως εξής: 

«Η ειδική κατ’ αποκοπή αμοιβή του ανωτέρω εδαφίου 
καταβάλλεται επίσης: 

α) Στους Επιθεωρητές - Ελεγκτές του Σ.Ε.Ε.Υ.Μ.Ε., που 
διενεργούν επιθεωρήσεις και ελέγχους της εκπαίδευσης 
και της εξέτασης των υποψηφίων οδηγών. 

β) Στους απασχολουμένους, με οποιαδήποτε σχέση, 
στο Υπουργείο Μεταφορών και Επικοινωνιών και στις Δι¬ 
ευθύνσεις Μεταφορών και Επικοινωνιών και Κ.Τ.Ε.Ο. των 
Νομαρχιακών Αυτοδιοικήσεων, στους οποίους ανατίθε¬ 
ται, σύμφωνα με τις σχετικές διατάξεις, η εκτέλεση του ει¬ 
δικού έργου της εξέτασης των υποψηφίων οδηγών αυτο¬ 
κινήτων και μοτοσικλετών, είτε εκτελούντο έργο ως εξε¬ 
ταστές πρωτοβάθμιας ή δευτεροβάθμιας επιτροπής είτε 
υπάτη μορφή βοηθητικού έργου.» 

18. Η προθεσμία της παρ. 2 του άρθρου 35 του ν. 2874/ 
2000 (ΦΕΚ 286 Α') παρατείνεται μέχρι 30 Ιουνίου 2001. 

Άρθρο 11 

Ρύθμιση θεμάτων Υπηρεσίας Πολιτικής Αεροπορίας 

1. Μετά το άρθρο 191 του Κώδικα Αεροπορικού Δικαί¬ 


ου που κυρώθηκε με το ν. 1815/1988 (ΦΕΚ 250 Α') προστί¬ 
θεται άρθρο 191α, το οποίο έχει ως εξής: 

«Άρθρο 191α 
Εξουσιοδοτικές διατάξεις 

1. Με προεδρικά διατάγματα ενσωματώνονται στην ε¬ 
θνική νομοθεσία Κανονισμοί και Εγχειρίδια του Συνδέ¬ 
σμου Αεροπορικών Αρχών (ϋοίπΐ Ανίαίίοπ Αυΐάοπίίθε 
ϋ.Α.Α.). 

2. Με απόφαση του Υπουργού Μεταφορών και Επικοι¬ 
νωνιών εισάγονται στο εθνικό δίκαιο τα Παραρτήματα 
(ΑηηθΧθδ) και Τεχνικά Εγχειρίδια (ϋοουπίθηΐε αηά Οιγ- 
ουΙαΓε) της Σύμβασης του Σικάγο «περί Διεθνούς Πολιτι¬ 
κής Αεροπορίας», η οποία κυρώθηκε με το ν. 211/1947 
(ΦΕΚ 35 Α'), καθώς και οι αποφάσεις και οι Κανονισμοί του 
Ευρωπαϊκού Οργανισμού για την Ασφάλεια των Πτήσεων 
(ΕυΠΟΟΟΝΤΡΟί).» 

2. Στο τέλος του άρθρου δέκατου τρίτου του ν. 
2338/1995 «Κύρωση Σύμβασης Ανάπτυξης του νέου Διε¬ 
θνούς Αεροδρομίου της Αθήνας στα Σπάτα κ.λπ.» (ΦΕΚ 
202 Α') προστίθεται παράγραφος 7, που έχει ως εξής: 

«7. Με προεδρικό διάταγμα, που εκδίδεται με πρόταση 
των Υπουργών Μεταφορών και Επικοινωνιών, Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μικών, συνιστάται περιφερειακή Μονάδατης Υ.Π.Α., με έ¬ 
δρα το Νέο Διεθνή Αερολιμένα Αθηνών στα Σπάτα ως Αε¬ 
ροπορική Αρχή. Με το ίδιο διάταγμα καθορίζεται το 
επίπεδο οργάνωσης της Μονάδας, οι αρμοδιότητες αυ¬ 
τής, η διάρθρωση και η στελέχωσή της, καθώς και ο τρό¬ 
πος σύνδεσής της με την Κεντρική Υπηρεσία της Υ.Π.Α.. 
Η σύσταση της Μονάδας αυτής δεν συνεπάγεται αύξηση 
οργανικών θέσεων της Υ.Π.Α., 

Η Μονάδα είναι η εποπτική και ρυθμιστική Αρχή στο Νέο 
Διεθνή Αερολιμένα σε θέματα σχετικά με την εφαρμογή 
των κανόνων του αεροπορικού δικαίου και τη συστηματι¬ 
κή διενέργεια επιτόπιων επιθεωρήσεων ασφάλειας και 
προστασίας των πτήσεων και του Αερολιμένα. Όπου στην 
κείμενη νομοθεσία αναφέρεται «Ο Διοικητής του Αερολι¬ 
μένα» ή «ο Αερολιμενάρχης» στα πλαίσια άσκησης κρατι¬ 
κών αρμοδιοτήτων, εννοείται για το Διεθνή Αερολιμένα 
στα Σπάτα, ο Προϊστάμενος της κατά τα ανωτέρω Αερο¬ 
πορικής Αρχής.» 

Άρθρο 12 

Καταργούμενες διατάξεις 

Από της ισχύος του παρόντος νόμου καταργούνται οι 
διατάξεις: 

1. Του άρθρου 15του ν.δ. 3721/1957 (ΦΕΚ 142 Α'), όπως 
τροποποιήθηκε και συμπληρώθηκε με τις διατάξεις του 
άρθρου 2του ν.δ. 716/1970 (ΦΕΚ238Α'). 

2. Των άρθρων 3 και 4του ν.δ. 716/1970 (ΦΕΚ 238 Α'). 

3. Του π.δ. 84/1973, όπως τροποποιήθηκε με το π.δ. 
600/1976 (ΦΕΚ219Α'). 

4. Η παράγραφος 6 του άρθρου 3 του ν. 866/1979. 

5. Η παράγραφος 2του άρθρου 4τουν. 1437/1984 (ΦΕΚ 
59 Α'). 

6. Η παράγραφος 1 του άρθρου 54 του ν. 2696/1999 
(ΦΕΚ 57 Α'). 

7. Του π.δ. 505/1979 (ΦΕΚ 152 Α'). 

8. Η παράγραφος 4 του άρθρου 7 και το άρθρο 18 του 
ν. 2801/2000 (ΦΕΚ46 Α'). 

9. Κάθε άλλη διάταξη νόμου που αντίκειται στις διατά¬ 
ξεις του νόμου αυτού ή ρυθμίζει διαφορετικά θέματα που 
ρυθμίζονται από αυτόν. 

Άρθρο 13 

Στο άρθρο Ιθτουν. 1959/1991, όπως ισχύει, προστίθε¬ 
ται εδάφιο που έχει ως εξής: 

"Ασφαλιστικές επιχειρήσεις που δραστηριοποιούνται 
στην Ελλάδα μπορούν να συνεργάζονται, για την παροχή 
υπηρεσιών οδικής βοήθειας προς τους ασφαλισμένους 
τους, με άλλες επιχειρήσεις που διαθέτουν, σύμφωνα με 
τις ισχύουσες διατάξεις, οχήματα οδικής βοήθειας." 

Άρθρο 14 

Στο τέλος του στοιχείου γ' της παραγράφου 12 του άρ¬ 
θρου 13 του ν. 2867/2000 (ΦΕΚ 273 Α') προστίθεται στοι¬ 
χείο δ', που έχει ως εξής: 

"δ. Έως την 31.12.2001, το στοιχείο Ζ' της παραγράφου 8 
του δεύτερου άρθρου του ν. 2246/1994 (ΦΕΚ 172 Α'), όπως 
ισχύει, και μέχρι ποσοστού είκοσι τοις εκατό (20%) επί του 
διαμορφωθέντος αποθεματικού της Ε.Ε.Τ.Τ. έτους 2000." 

Άρθρο 15 
Ισχύς 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν δια¬ 
φορετικά ορίζεται σε επί μέρους άρθρα αυτού. 


Παραγγέλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 6 Απριλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ 

ΑΝΑΠΤΥΞΗΣ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 

ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΔΗΜΟΣΙΑΣ ΤΑΞΗΣ 

Τ. ΓΙΑΝΝΙΤΣΗΣ Μ. ΧΡΥΣΟΧΟΪΔΗΣ 

ΜΕΤΑΦΟΡΩΝ 

ΜΑΚΕΔΟΝΙΑΣ - ΘΡΑΚΗΣ ΚΑΙ ΕΠΙΚΟΙΝΩΝΙΩΝ 

Γ. ΠΑΣΧΑΛΙΔΗΣ X. ΒΕΡΕΛΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 9 Απριλίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
θ-ΓΠ3ίΙ: ννθβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























